text:
WILLEMSTAD – A posponé elekshonnan di mayan na Kòrsou te djárason 5 di òktober. Esei kabes di sentro elektoral Raymond Pacheco Römer i promé minister Ben Whiteman a bisa awe durante un rueda di prensa. Despues di deliberashon ku e lidernan di partido a disidí di posponé e elekshonnan pa motibu di molèster di orkan Matthew ku awe i mayan ta pasa pegá ku Kòrsou.
Awe Matthew a desaroyá bira un orkan. Segun Yogi Coffi di Servisio Mereorológiko awe nochi banda di 20.00 ora e ta pasa Kòrsou na un distansha di algu mas ku 200 kilometer. Gobièrnu di Kòrsou ta alertá pa inundashon.
Awe na Kòrsou áwaseru a kuminsá kai kaba i tabatin mal tempu i awe meinta e efektonan a bira visibel rápidamente. Zeelandia, Jongbloed i Saliña a kambia den fluho di awa. Ministerio di Tráfiko, Transpòrt i Planifikashon Espasial ta apelá na tur hende pa mèldu si tin roi fèrstòp via +5999 6693674 i na e lugánan konosí tene kuenta ku inundashon, pasobra ‘t’asina ku tin lugá ta yena ku awa’.
Tambe nan ta pidi tur hende pa no kita mata ku yerba, pasobra esakinan ta para e fluho di awa. Kompania di Aviashon InselAir a kanselá tur buelo pa mayan, pasobra nan tin 26 destinashon den Área Karibense. “E chèns ta grandi ku na por lo ménos un di e destinashonnan lo eksperensha molèster.”
Hòspital
E poliklínika di SEHOS a sera 12 or pa motibu di e tempestat. Esei un trahadó na e sentral di telefon a konfirmá. Via un komunikado di prensa ta pidi pa limitá bishita na hòspital òf tene esaki kòrtiku. Via e numbernan regular nan ta aksesibel, pero si e ret kai afó, kasonan di urgensia por tuma kontakto via e numbernan selular +5999 5604900 òf +5999 5614900. Ámtenarnan ta liber mayan i ta apelá na e sektor privá pa nan tambe duna nan trahadónan liber mayan. Skolnan na Aruba, Boneiru i Kòrsou ta será mayan.
Preparashon
Ministerio di Asuntunan Interior i Relashonnan den Reino na Hulanda tambe tin kontakto estrecho ku e islanan. “Tin liña kòrtiku ku e representantenan”, Thijs Manten di e ministerio ta bisa. “Si tin nesesidat Hulanda por manda sosten. Esei ta bai via Ministerio di Defensa, Base di Marina na Aruba i Kòrsou i wardakosta.” Pa loke ta Boneiru e situashon ta algu diferente, pasobra e ta kai den e konstelashon hulandes. Ta gezaghebber ta tin e mando ei. “Ministerio di Hustisia ta e promé liña si ta trata di kombatí desaster.”
Defensa ta indiká ku nan ta bon prepará. “Henter aña nos ta prepará nos pa e tarea prinsipal aki ku diferente training”, Maartje van der Maas, bosero di Defensa Área Karibense ta bisa. “Ora e islanan pidi esaki nos por duna asistensia militar den forma di evakuashon di hende, limpiamentu di kayanan, sosten ora tin molèster di muchu awa etsétera.”
Awaseru dianan largu
Segun Coffie di servisio meteorológiko mas bia orkan a yega asina serka di e islanan ABC, pero kada sistema ta komportá diferente. “Thomas na 2010 a bini mas serka, pero tabata un sistema mas suak ku Matthew. Ke men ta posibel ku nos ta haña mas molèster tòg.” Segun Coffie Matthew ta trese espesialmente molèster di awa i esaki lo ta e mas pió mayan.”E orkan mes no ta bini aki ke men mayoria di e bientu lo hala bai, nos lo haña espesialmente hopi áwaseru. Komo ku Matthew ta pasa relativamente poko poko, e wer di awa lo keda dianan largu. E laster pida rabu por pasa te djasabra i wer di awa por keda te djadumingu.”
Outor Elisa Koek den kolaborashon ku koresponsalnan na Hulanda


c: text/html

text:
Ta opvio ku kos a bai robes ku e pakete di reskate ekonómiko. Tin asta un kaso den Korte den preparashon. Ta di lamentá ku a yega asina leu, pero no ta lat pa drecha e fayonan.
Dos siman pasá mi a bisa (https://alexdavidrosaria.blog/2020/04/09/curacao-needs-to-cushion-covid-19-pain-but-without-real-changes-well-be-back-to-square-one/) ku nos ekonomia ku ta den koma pa motibu di e pandemia covid 19, mester di sosten pa keda na bida. Hende sin entrada no por sobrebibí i negoshi (chikí) mester di kèsh pa mantené trahadónan, paga kuentanan i no bai fayit. Tambe mester invertí den salubridat públiko, sigur salú mental den e tempu aki di trouma.
Mi a atvertí sinembargo ku tur proyekto, ounke kon bon intenshoná, ta faya si no definí koutelosamente esnan ku tin mas nesesidat pa haña sosten (“targetting”). Esaki ta klaramente e kaso serka nos. Falta di dato i kòntròl ta pone ku hopi empresa ta inskribí den un sektor, mientras e ta hasi negoshi den un otro sektor. Tampoko tin kriterio definí ken ta bin na remarke pa sosten. Sierto negoshi a tende ku ounke nan no ta riba e lista nan por apliká tòg i “argumentá” pa asistensia kreando “willekeur”, “vriendjespolitiek” i kaos. Echo ta, sin “targetting” skèrpi, fondonan lo keda mal-aloká i lo no yega esnan mas vulnerabel.
Mi di dos punto tabata e aspekto di ehekushon. E proseso pa apliká pa sosten no ta kana bon. No solamente pasombra tin hopi aplikashon (ku por a spera), pero pa motibu ku Fòrti ta insistí pa laga un aparato ku tin hopi tempu kaba ta chambuká, ehekutá e proyekto aki sin sufisiente ekspertisio i “benchmarks”.
No a yuda ku Hulanda su asistensia tabata ménos ku lokual Fòrti a spera. Tampoko ta yuda ku di e asistensia total di Naf 177, solamente Naf 42 mion ta pa sektor privá i Naf f 135 mion pa sektor públiko. I, te ainda no a determiná kon ta kòrta den e aparato i empresanan ligá ku e sektor públiko.
E proyekto di reskate por resultá un pesadia pasombra su formulashon i ehekushon ta laga di deseá. Sinembargo no por “afford” pa lag’e frakasá. E preis ta muchu haltu. Nos por remediá kosnan ku a bai robes dor di reformulá algun aspekto (ehekushon pober, falta di kritero, “benchmarks” i “targetting”) inkluí representantenan di sektor privá den e komishon.
Willemstad, Curaçao

robotstxt: allowed

filter: keep


text:
Ta resultá ku ta sigi negoshá ku Hulanda tokante Coho. Pakiko tur e helengue di Plan B, histeria tokante chantahe i menasa di parti skòp. Akaso esei a yuda nos posishon di negosashon?
Kiko tabata e Plan B ku e dos partidonan a anunsiá ku lo hasi yudansa Hulandes superfluho? Lógika ta bisa ku pa konkluí ku no mester di plaka di Hulanda, mester tin su tras hinter un análisis sostené pa sifra. Esaki no a sosodé. A gaña nos.
Mientras tantu e ‘score’ Kòrsou-Hulanda ta na fabor di Hulanda sin sikiera ku e a mishi ku e bala. Nos a presta di hinka algun outogol, hasiendo nos mes ridíkulo i debilitando nos situashon.
Alentador ta ku ta bai negoshá ku Hulanda. Por sierto meskos mi a bisa na un foro organisá pa Partido Nashonal (PNP) fin di ougùstùs 2020( http://www.alexdavidrosaria.blog/2020/08/28/diskurso-tokante-pakete knops/: “Te awor no tin un mihó alternativa pa e oferta di Hulanda. Apesar ku na mi manera di mira e pakete no ta sólido, nos no mester rechas’é.”
Tambe mi a remarká ku nos no mester mira e oportunidat aki di e manera tradishonal di mendigo, esta saka man i pidi mas plaka posibel: “Si nos ke mira e pakete aki komo unu pa desaroyo, manera ami ke mir’é, Kòrsou mester pone su stèmpel di vishon di desaroyo.”
Mi a enfatisá ku pa nos logra mester sinta na mesa ku Hulanda: “[..] mi ta kere ku nos mester por dialogá ku Den Haag i hasi di e pakete di Hulanda un pakete di nos, un pakete ku ta sirbi nos den nos afán pa karga nos responsabilidat [komo pais outónomo].”
Kisas e futuro Fòrti por siña di mr. dr. Moises da Costa Gomez (Dòktor). Apenas e promé Konferensia di Mesa Rondó (RTC) a start na komienso 1948, partido Demokrat (DP) ku tabata den e delegashon Antiano, a pone kuchú riba mesa i a eksihí ku si Ulanda no rekonosé nos outonomia, e ta bandoná e RTC. DP ta lanta for di mesa i bai denunsiá Hulanda durante un konferensia regional na Venezuela. Dòktor a keda na mesa. Ora e RTC a tèrminá eksitosamente riba 18 di mart 1948 a keda demostrá ku Dòktor tabatin rason pa bisa ku ta na mesa bo ta prevalesé i no ora bo bandoná esaki. I mi ke añadí ku tampoko bo ta logra dor di papia disparati.
Willemstad, Kòrsou


text:
Directie Voogdijraad (DVR)
Directie Voogdijraad ta e instancia pa proteccion di mucha na Aruba y ta resorta bou di Ministerio di Husticia. Nos tarea principal ta proteccion di menor di edad pa promove nan desaroyo pa adulto.
Directie Voogdijraad pa ley ta autorisa pa crea medida pa proteccion di mucha pa proteha menor di edad.
Directie Voogdijraad ta defende derecho di mucha, pa ken su desaroyo y criansa ta menasa. Pa logra esaki ta haci investigacion riba risico y factor di proteccion cu tin den e famia, unda e interes di e mucha ta central
Di e forma aki Voogdijraad por determina si un medida di proteccion di mucha ta necesario pa garantisa e siguridad y desaroyo di e menor. Ta haci investigacion denter di un cuadro multi-disciplinario unda ta investiga ambiente directo di e menor, manera instancia y scol. Si for di e investigacion ta resulta cu e derechonan fundamental di menor ta den peligro, e ora ey Directie Voogdijraad lo tuma e pasonan necesario pa proteha e menor. Proteccion ta sosode tanto riba tereno social como financiero.
Formanan di proteccion:
- Haya un orden pa pone bou di autoridad
- Pone bou di supervision temporario
- Pone bou di supervision
- Dispensa (ontheffen) di tutela
- Kita autoridad paternal
Directie Voogdijraad ta segun ley e organo di conseho pa Corte den casonan cu ta trata menor di edad. Ta trata di casonan di cambio di voogd, casonan di adopcion, casonan di paternidad, etc.
Meta
“Pa garantisa y proteha e derecho fundamental di menor di edad p’asina e por tin un desaroyo saludabel y balansa den su desaroyo y crecemento pa bira independiente”
Tareanan
- Duna informacion na publico via di e assistent social y e assistent financiero;
- Haci investigacion ora tin sospecho di maltrato di mucha, abuso y negligencia;
- Interveni durante crisis den caso di menasa severo pa e desaroyo di un menor;
- Percura den caso cu esaki ta urgente y inmediatamente necesario pa haya e medida di proteccion di mucha relevante, pa por evita decadencia moral, fisico y mental;
- Cuido di un menor cu segun algun orden legal door di Hues of Ministerio Publico a keda poni bou di proteccion di VoogdijraadDuna conseho pa medio di un representante, riba peticion of no, na huesnan den tratamento di casonan di derecho familiar den casonan di dunamento di custodia, determina e luga di residencia principal y e derecho di bishita di e mayornan den caso nan di divorcio of di separacion di mesa y cama;
- Haci investigacion, riba peticion di Hues, riba e situacion ambiental y financiero (autoridad di mayor, luga principal di residencia oficial, bishita y alimentacion), decision tocante voogd y/of cambio y peticion di adopcion, ta traha rapport y ta duna conseho riba esaki;
- Ta fungi como curator special riba asuntonan di paternidad di un menor, nombra pa Corte den Prome Instancia. Voogdijraad ta representa e interes di e menor durante tratamento di e caso riba base di e akte van uitlating (acta di expresion di opinion) entrega;
- Mediacion den alimentacion y peticion di stipulacion legal di alimentacion riba peticion di e mayor cu ta encarga cu cuido di e menor.Percura pa e suma entrega na Voogdijraad pa mantencion di e menor wordo paga na esun cu tin derecho riba e suma;
- Percura pa por facilita autoridad riba un menor ora keda conoci cu un menor no ta para bou di autoridad rekeri pa ley of no ta eherce e autoridad aki riba dje;
- Intermediacion pa por trata/ bishita e menor riba peticion di un di e mayornan y/of Corte;
- Duna declaracion di autoridad paternal.
Fuente: www.org.aw


text:
W i L L E M S T A D – Stichting Tegen Kindermishandeling, e fundashon ku ta lucha kontra abuzu di mucha, a tuma nota di e desa…royonan e siman aki pa loke ta trata e asesino James Murray. T’asina ku segun informashon ofisial, dia 10 di mei próksimo, Korte lo mester tuma un desishon ku si despues di 33 aña enkarselashon, ta laga James Murray liber òf ta mantené enkarselá. Stichting Tegen Kindermishandeling teniendo kuenta ku e emoshonnan ku ta biba den komunidat pero mas ahinda teniendo kuenta ku e seriedat di e delito ku James Murray a kometé, ta deseá Korte forsa i voral sabiduria den su desishonnan pa liberá James Murray i pa tene kuenta ku diferente aspektonan di importansha den kaso di James Murray. Stichting Tegen Kindermishandeling no tin duda ‘at all’ ku e desishon ku Korte lo tuma ta esun korekto, konforme lei i na bienestar di e komunidat en general. James Murray a wòrdu enkarselá despues ku dia 23 di mei 1979, 33 aña pasá, na un forma kruel el a violá seksualmente e hobensita Darly Lai di 6 aña pa despues asesiná e kriatura hinkando e ku kuchú diferente biaha inkluso na su parti privá. E forma kon James a kometé e delito aki ta unu ku hamas un hende lo lubidá òf imaginá. E suseso aki, apesar ku el a sosodé 33 aña pasá, a kousa un tristesa enorme den henter e komunidat. Serka mayoria hende ahinda e memorianan tin efektonan sikológiko. Esnan ku sigur ta afektá pa e suseso aki ta e famia di e kriatura, ku si e tabata na bida, awe lo tabata un dama di 40 aña. Pa motibu di rabia i vengansa pa asuntunan familiar, James Murray a disidí pa venga riba loke tabata mas balioso i kerí pa e famia, esta Darly Lai. James a buska Darly for di skol riba e mèrdia di 23 di mei 1979, pretendiendo ku el a bin buska Darly pa su mama, i a bai kuné na un sitio alehá pa aya violá Darly i hink’é ku kuchú algun biaha ku e konsekuensha ku e mucha a bin fayesé. Den prizòn tabata e propio James ku a mustra ku e no tin niun klase di remordimentu pa loke el a hasi i asta tabata forma un peliger pa otro prezunan despues di a intentá pa violá dos prezu. Loke mas a resaltá tabata ora ku algun aña pasá tabata James mes kende a deklará públikamente lo siguiente: ‘si mi sali, lo mi hasi e mesun kos’. Konsekuentemente e aktitut i duda den komportashon di James a pone ku mester a enkarsel’é separá for di lo demas. – Stichting Tegen Kindermishandeling ta komprondé ku ta un derechi di kualkier asesino pa na momentu ku e mester rekobrá su libertat, esaki tuma lugá tambe. Pero, teniendo kuenta ku e peliger ku James Murray por forma pa komunidat, – teniendo kuenta ku e chèns pa e mesun akto bolbe ripití, – teniendo kuenta ku no tin garantia ku James Murray lo bai ta un persona diferente, – teniendo kuenta ku e rabia i emoshonnan ku ta biba den komunidat – i finalmente teniendo kuenta ku mester evitá abuzu i asesinato di mas mucha inosente, Stichting Tegen Kindermishandeling ta hasi un apelashon desente na Korte di Hustisia pa tene èkstra konsiderashon ku un ke otro na momentu di tuma desishonnan. Ta komprendibel ku pa e persona di James Murray mes ku e lo no tin e trankilidat mas den komunidat, maske ku e rekobrá su libertat, ku un oportunidat mas den bida p’e pro lo pronto lo pinta hopi skur, ku su presensia den kualkier bario lo ta un menasa pa habitantenan i muchanan di e bario i chèns ta grandi ku Murray lo bin top’é ku okashonnan kaminda lo konfront’é ku su akto ku tur e konsekuensha ku esaki lo tin p’e mes i pa otro. Den kaso ku Korte disidí mes pa duna James Murray su libertat konforme loke lei ta stipulá, Stichting Tegen Kindermishandeling ta supliká pa buska formanan pa protehá e komunidat – en espesial e mucha – i pa hasi tur loke ta na alkanse di Korte pa evitá mas viktima di James. E suseso di 23 di mei 1979 mester por sirbi pa habri bista di hopi kon doloroso abuzu i violashon di un mucha ta i e konsekuenshanan ku esaki tin pa henter un komunidat. Nos muchanan ta indefenso den hopi kos ku ta pasa ku nan, p’esei segun e fundashon mester sigui traha pa protehá nan. Darly Lai ta un ehèmpel di esaki. Ku konfiansa el a drenta outo di James sin nunka pensa o imaginá ku awe e no tei mas i esaki ta loke James a hasi kuné. Komo tal Stichting Tegen Kindermishandeling ta supliká e sosten di henter e komunidat tambe pa HUNTU kuné ban lucha pa un komunidat ku menos violensha bou di nos muchanan. BAN PREVENI PA NO LAMENTA.
Coraline Kooistra
Presidente Stichting Tegen Kindermishandeling
Pa info: 5221235
- Advertisement -


text:
Watty Vos Boulevard – Diabuebs anochi 10’or pasa polis a haya informacion cu un auto lo a bolter na altura di ex codemsa.
Na yegada di polis nan a constata cu e incidente ta hopi mas pazuid.
Dilanti e edificio bandona di ex Texas, nan ta bin topa cu un auto color blanco marca Hyundai.
Por a wak cu velocidad halto a causa cu e dama na stuur ta dal contra e baricadanan, destruyendo e auto completamente parti dilanti.
Den e auto tawata tin dos criatura, cu un cabayero a bay para hopi mas panort cunan, pa niun hende por wak nan. Na yegada di personal di ambulance cu a bay pa controla e muchanan e cabayero y e dama a nenga asistencia di e personal, bisando cu mas laat nan mes lo hibanan dokter of Poli.
Na varios ocasion polis a puntre si e ta sigur, ela keda para ariba cu si.
Un rato despues cu ambulance a move di e sitio, nan mester a bin bek, paso e dama a dal su cabes y tawata sinti malo.
Na e sitio e dama a bisa un familiar cu a yega, probablemente su tata, cu ela slip debi na e tera.
Polis a bay test e un rato despues, door di lage supla y a bin resulta cu e dama ta bou influencia, pues ela pasa e limite di ųgl cu ta poni den ley.
Polis a detene mes ora y a transporte pa warda.
Aki nan tres factor a hunga un rol, prome, e dama a bebe, di dos velocidad halto y loke nos mes a constata falta di hopi iluminacion.


text:
Entrante 4 di novèmber 2013 a nombra señora Lucille Andrea George-Wout, riba rekomendashon di Konseho di Ministernan di Kòrsou i ku konsentimentu di Konseho di Ministernan di Reino, komo Gobernador di Kòrsou.
Señora George-Wout a nase 26 di febrüari 1950 na Kòrsou i ta kasá ku señor Herman S. George. El a hasi e estudio ‘Jeugd en Sociaal Cultureel Werker’ na nivel di HBO na e akademia sosial katóliko na Sittard i a traha na Kòrsou di 1971 te 1980 riba e tereno aki.
Seguidamente Señora George-Wout a okupá vários funshon polítiko. E tabata entre otro Diputado di Teritorio Insular di Kòrsou i Presidente di Staten di Antianan Hulandes. Durante su delaster funshon polítiko e tabata Minister di Relashonnan Interior, di Trabou i di Asuntunnan Sosial di Antianan Hulandes durante e di tres Kabinete Pourier.


text:
WILLEMSTAD – Awe mainta, alrededor di 05:47 mainta, tabatin un kandela grandi riba tereno di Refineria ISLA. Fuentenan a indiká ku pòmp P1204, situá den un di e kolumnanan di destilashon di CD-3 – Crude Distiller 3 – a eksperensia un eskapé, kual a okurí despues ku e operadornan a kompletá nan rondu i a keda diskubrí rònt di 6:15 di mainta. Bosero suplente Earl Balborda a indiká ku e kandela keda kompletamente pagá pa 09:20 di mainta.
Balborda a splika ku CD-3 ta un di e promé plantanan den e kadena di refinashon di Refineria Isla ku ta produsí entre otro gasolin. Na luna di aprel e planta di CD-3 a kaba di sali for di un mantenshon planifiká grandi. Binti aña pasa e mes un planta a pega na kandela, pero a funshoná normalmente despues ku esaki a keda drecha.
Deya Mensche ta papoa ku Earl Balborda
Balborda a splika ku Refineria ISLA a instalá un tim di investigashon ku lo bai investiga kiko a kousa e insidente i tambe determiná e gravedat di e daño ku e instalashon a sufri. Tambe gerensia a reuní ku e tim di kalamidat di gobièrnu, i alabes a informa diferente instansia gubernamental riba e insidente.
Impakto ambiental
Balborda a enfatisá ku e kandela i e emishon èkstra di gasolin no a kousa niun daño pa e habitantenan di e barionan bisiña. Ret Karibense a tuma kontakto ku representantenan di e tim di kalamidat, ku ta wardando e investigashon keda kompletá, promé ku nan hasí un deklarashon riba e embergadura di e impakto na salubridat i medio ambiente. Finalmente, Balborda a deklará ku no tabatin ningun persona leshoná i ku e kandela no lo afektá suministro di gas, gasolin, kerozin i diésel pa merkado lokal.


text:
Diabierna mainta polisnan di districto di Sanicolas a cuminsa un persecusion tras di un auto Kia Picanto horta e mainta ey mes. E chauffeur di e auto aki no tabata kier a para y a aasta manda auto casi dal riba patruya. Serca di e misa di Brazil e vehiculo aki a para y polis a logra detene 3 ocupante di e vehiculo aki, mientras e chauffeur mes a bandonan e sitio na pia.
1 thought on “Polis a persigui auto horta y ta logra detene 3 persona na Brazil, e chauffeur mes a sigui core na pia.”
-
Tanto esfuerzo di polis y e Hende ta sali den 1 siman máximo liber….. Nada no a pasa nan ta sigui su cosnan…..


text:
Diantha Nüesch, PR & Marketing di Stichting BOB Aruba (BOB) -- ORANJESTAD (AAN): Stichting BOB Aruba (Stichting Bevolkingsonderzoek Borstkanker Aruba) tambe a pasa den un proceso diferente ora cu e pandemia di Covid-19 a inicia.
Diantha Nüesch, PR & Marketing di BOB, a duna di conoce cu prome cu e pandemia nan tabata genera un lista di invitacion (cu ta cay den e grupo di edad di 45 pa 75 aña) for di un lista cu nan ta haya for di AZV.
Asina tabata genera citanan automaticamente pa e clientenan y tabata post e cartanan di invitacion cu un fecha y orario di e cita. Pa asina e clientenan por a haya e carta na cas.
Segun Nüesch, e proceso aki tabata facil, pero tabata tin cosnan fastioso cu ne manera cu no tabata sa si e carta a yega na tempo of si e señora ta disponibel.
Ora cu e pandemia a cuminsa BOB no tabata tin un idea di cuanto cliente lo acudi na nan cita. Na e momento ey a dicidi di cambia e sistema y a stop di manda carta cu cita, segun Diantha Nüesch.
Aworaki, pa medio di e carta, ta pidi e clientenan pa nan mes tuma contacto cu BOB pa traha un cita. Esnan cu nan dos aña a pasa y cu sa cu ta tempo pa un chekeo por yama pa haci un cita nobo. E clientenan cu BOB tin den nan sistema caba, BOB tin nan number di telefon y ta pasa door di e listanan y ta yama nan pa un cita y pa percura cu tur hende tin un cita confirma.
Awor pa medio di telefon, por tin e confirmacion y sa cuanto hende lo acudi locual ta bon pa e protocol di higiena y di aglomeracion. Esaki ta algo cu ta bayendo hopi bon, e vocero di e fundacion a indica.
Pa esnan cu BOB no tin nan datonan pa por contact nan ta manda atrobe, un carta cu ta un invitacion habri, unda ta splica di e iniciativa y con por traha cita. Ta menciona e number di telefon di e oficina, un number di WhatsApp unda por manda un mensahe. Banda di esaki tin un website nobo tambe aworaki unda por bay riba un 'registration form' of por manda un email na nan email adres, a señala.
Tambe tin un QR Code riba e carta y ta masha facil cu pa medio di e telefon por scan e code y nan ta bay automaticamente riba e 'registration page' di e website.
Esey ta e proyecto cu Stichting BOB a cuminsa aworaki cu carta y toch riba un otro manera, poniendo e enfoke pa e cliente mes tuma contacto cu e fundacion, pasobra nan no tin e number di telefon di tur hende, Diantha Nüesch a splica.
E proceso ta bayendo bon y e respuesta cu ta hayando ta cu e clientenan ta yama pa 'book' un cita, specialmente esnan cu a caba di cumpli 45 aña. "E bon di esaki ta cu nos por puntra si ta prome biaha si of no y di biaha splica un tiki di e proceso pa nan bin prepara".
Corda cu si bo ta un hende muher entre 45 y 75 aña bo por participa den e 'screening' di pecho, cu bo carchi valido di AZV.


text:
Departamento di Agricultura, Cria y Pesca ta reconoce e importancia di e insectonan aki
Oranjestad – Manera ya ta conocir e abeha ta hunga un papel importante den e sobrevivencia di e flora y fauna rond di mundo como tambe pa cu e reproduccion di un cantidad grandi di frutanan y berduranan cu ta wordo consumi diariamente manera ta tomati, maishi, awakati y apel.
Mirando con importante e insectonan aki ta Departamento di Agricultura, Cria y Pesca tin como tarea e proteccion di e insectonan aki riba nos isla pa cual motibo a crea e seccion di Apicultura di Santa Rosa unda cu ta rescata y realoca abehanan cu ta den peliger y cu ta forma un molester pa cuidadanonan. Den e seccion aki e specialista di aheha di Santa Rosa ta cuida y produci honing local cual ta wordo bendi y como tambe usa pa cu produccion di binja local traha di honing. Tambe e seccion di Apicultura ta wordo usa grandemente como centro di informacion na alumnonan di scol unda cu un casita special a wordo traha pa asina studiantenan por observa e comportacion y tarea di abeha den un area protehi.
Pa por cumpli cu e tarea aki Santa Rosa ta ofrece servicio unda cu ta recohe abehanan cu ta forma un molester pa habitantenan cual servicio ta completamente gratis. Aki specialistanan di Santa Rosa ta usa tactica y conocimento pa recohe y realoca e insectonan aki den un forma structura cu no ta causa danjo ni trauma na e abehanan.
Departamento di Agricultura, Cria y Pesca ta segura cu e servicio di recohemento di abeha ta completamente gratis unda cu e Apicultornan di Santa Rosa por wordo reconoci na e logo di Santa Rosa riba nan uniform.
Durante e ultimo simanan Santa Rosa a ricibi differente yamada indicando cu personanan no authoriza ta haci uso di e nomber di Santa Rosa pa recohe abeha y cobra pa cu e trabou aki pa cual motibo kier pidi pueblo pa tuma contacto cu e Departamento na 5858102 si acaso algun persona haci uso di e nomber di Santa Rosa pa collecta abeha y cobra pa cu e trabou aki.
“BAN SOSTENE NOS CULTURA , PRACTICA CRIA, PESCA Y AGRICULTURA”


text:
Lady Gaga
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Stefani Joanne Angelina Germanotta (naci 28 di maart 1986, New York), profesionalmente conoci como Lady Gaga, ta un cantante, cantautor y actriz Mericano.
Bida y Carera[editá | editá fuente]
1986-2004: E prome añanan[editá | editá fuente]
Stefani Germanotta a nace dia 28 di maart 1986, e ta e prome ruman mayo di Mericano Italiano di mayornan Joseph y Cynthia Germanotta-Bissett na New York[1].[2] El a siña toca piano tempo c'e tawata mucha chikito 4 aña, el a skirbi su prome balada di piano fo'i 13 aña y el a cuminsa canta fo'i 14 aña. [3]For di edad 11 aña Germanotta a bay Convent of the Sacred Heart, un scol priva di Catolico Romano.[4][5] [6]El a describi su bida academico den scol secundario manera "masha dedica, hende studiante, masha disciplina "pero tambe" un poco insigur", manera el a bisa den un entrevista, "Semper nan a tuma mi di haci di ta muchu provocativo y muchu excentrico tambe, anto m'a cuminsa bira mas suave. M'a sinti cu mi no a fit in, m'a sinti manera un freak"[7][8]. Un di su amigonan conoci a controversia cu e no a fit den scol. "E tawatin un grupo di amigo; e tawata un bon studiante. E gusta homber masha hopi mes, pero cantamento tawata No.1 p'e", ta recorda un ex-compañero di scol cu a bay scol secundario cu ne.[9] Referiendo di su "spirito expresivo, liber", Gaga a conta revista Elle: "Ami ta robesou".[10]
Carera[editá | editá fuente]
El a bay na New York University's Tisch School of the Arts pa studia musica, ma e laga laga e scol y a cuminsa canta cantica di rock na New York City Lower East Side. Djey el a haci un deal cu Streamline Records, un seyo di Interscope Records, desde su creacion den 2007.
Durante su tempo masha trempan den Interscope, el a traha como compisto pa artista di e seyo di compañero y el a capta e atencion di Akon, kende cu el a reconoce su habilidad di canta y el a dun'e un contract pa su mesun label, Kon Live Distribution. Su album a debut, The Fame, cu a wordo lansa 19 di augustus 2008. Ademas el a ricibi comentario positivo, cu alcansa number un na Canada, Austria, Alemania y Irlanda. Y el a top na e lista di Billboard Top Electronic Albums chart. Su prome dos single "Just Dance" y "Poker Face" co-escrito y co-produci cu RedOne, a bira number-one hits internacional, top e Billboard Hot 100 di Merca, asina manera e listanan di exito na otro pais. Djey e album a haya seis nominacion fo'i premio di Grammy y a gana e premio di Best Electronic/Dance Album y Best Dance Recording. Den 2009 el a embarca su prome headlining tour, The Fame Ball Tour. Den e cuater trimester di aña, el a lansa su di dos studio album The Fame Monster, cu e listanan di exito mundial prome seyo, "Bad Romance", djey el a embarca su di dos headlining tour di aña, The Monster Ball Tour. Lady Gaga a wordo inspira door di musico di glam rock manera David Bowie y Freddie Mercury, artistanan di musica pop manera Madonna y Michael Jackson. El a declara cu moda ta un fuente di inspiracion pa su composicionnan y actuamento. Nan a categori'e como e artista di 73rd Artist of the 2000-10 door Billboard[11]. Na cuminsamento di mei el a bende mas di 11.5 miyon di album y mas di 40 miyon di single rond mundo. [12]Na mei 2010 Time magazine a inclui Lady Gaga tur aña den su Time 100 lista di persona mas influencial rond mundo.
Discografia[editá | editá fuente]
- The Fame (2008) (saca di nobo na 2009 bou nomber The Fame Monster)
- Born This Way (2011)
- Artpop (2013)
- Cheek to Cheek (cu Tony Bennett) (2014)
- Joanne (2016)
- Chromatica (2020)
Gironan[editá | editá fuente]
- The Fame Ball Tour (2009)
- The Monster Ball Tour (2009–2011)
- The Born This Way Ball Tour (2012-2013)
- Lady Gaga Live at Roseland Ballroom (2014)
- Artrave: The ARTPOP Ball (2014)
- The Cheek To Cheek Tour (cu Tony Bennett) (2014-2015)
- The Joanne World Tour (2017-2018)
- The Chromatica Ball (2021)


text:
Recientemente Directie Natuur en Milieu (DNM) a haya bishita di experto internacional di UNESCO/IOC ariba e tema interesante tocante oceano y lama. Ariba invitacion di UNESCO Aruba, hunto cu Ministerio di Enseñansa, Ciencia y Desaroyo Sostenibel experto dr. Cesar Toro a bishita Aruba y a duna un charla na Universidad di Aruba pero a pasa tambe na DNM pa un presentacion.
Ken ta Dr. Cesar Toro?
Dr. Cesar Toro tin un PhD den Physical Oceanography di Universidad di Quebec na Canada.
Dr. Toro ta specialisa den oceanografia dinamica, el a desaroya modelonan hydrodynamico oceanico; a traha riba adaptacion y mitigacion di cambio di clima; desaroyo sostenible, y gobernanza di oceanonan. Desde 2001 Dr. Cesar Toro ta hefe di IOCARIBE, cu ta e oficina regional pa UNESCO/IOC pa Latino America y Caribe. IOC ta e Commision Oceanografico Intergobermental cu UNESCO a funda na 1960, y ta e unico organisacion competente pa ciencianan maritimo pa Nacionan Uni. Dr Cesar Toro a contribui na e strategia di UNESCO/IOC pa aumento di capacidad den Latino America y Caribe relaciona cu Ciencia, Technologia y Innovacion. Dr Cesar Toro tambe ta author y co-author di varios publicacionan incluyendo UNESCO's Report on Science - "Towards 2030".
DNM tambe a haya oportunidad di presenta un lista di proyectonan andando pa cu e Parke Marino di Aruba tambe e implementacion di e Natuurbeschermingverordening relaciona cu implementacion di e Congreso di Biodversidad , Ramsar Convention, SPAW Protocol y e SDG-nan. Simplemente poni, DNM a duna informacion ariba Marine Park Project, Coral Reef Protection Project y e cambionan den ROP. Pa cu maneho di proteccion pa nos medio ambiente, a combersa over di e implementacion di e LBS protocol, Basel Convention, cual entre otro a toca e temanan di Solid Waste Management Project, Ban on Single use Plastics and Oxybenzone den sunscreens y Brown Fields and Brown Water Project.
E combersacionan y intercambio a conduci tambe na introduci DNM na e plataforma di OBIS (Ocean Biodiversity and Information Sysytem). Ademas di esaki e temanan tawata ariba e sigiente puntonan: proclamacion di Nacionan Uni ariba e Decada di Ciencia Oceanico pa Desaroyo Sostenible (2021-2030), e importancia y peligro di laman pa islanan chikito, cambio climatico y polucion. Tambe UNESCO/IOC a duna su punto di bista riba e importancia di planificacion maritimo y parkenan maritimo.


text:
Financiamento di estudio
1. Kico Land Aruba por brinda bo?
Land Aruba ta brinda studiantenan cu ta bay sigui cu nan estudio na Aruba of den exterior e prestamo: Arubalening. Intencion di e Arubalening ta pa facilita studiantenan den gastonan di nan estudio. Ta ofrece e siguiente prestamonan:
Un prestamo pa studia na Aruba den middelbaar beroepsonderwijs of hoger onderwijs:
Un prestamo pa studia den exterior den hoger onderwijs:
- Arubalening Nederland
- Arubalening USA /
Arubalening CAN
- Arubalening Andere Landen
- Arubalening Master
Arubalening ta na encargo di Departamento di Enseñansa Aruba (DEA) seccion Studiefaciliteiten. Studiantenan cu ta desea di bin na remarca pa un Arubalening mester aplica pa esaki via di e Arubalening Portal:
2. MoU’s
Land Aruba a formalisa un acuerdo (Memorandum of Understanding (MOU) cu algun instituto Canades y Mericano. E acuerdonan aki ta haci posibel pa un studiante bin na remarca pa un reduccion den gastonan di estudio.
Cada acuerdo ta diferente.
Pa informacion di e contenido di e acuerdonan entre Land Aruba y institutonan Canades:
Pa informacion di e contenido di e acuerdonan entre Land Aruba y e institutonan Mericano:
Info / Contact
Departamento di Enseñansa Aruba (DEA) afdeling StudiefaciliteitenScroll To Top


text:
Oranjestad-Diamars mainta Minister Mike de Meza, remplazando su colega di Turismo Otmar Oduber, a dirigi su mes na e publico presente durante e di 31 Conferencia Anual di Turismo pa Norte America (ATCA).
Minister de Meza a duna tur participante un bon bini oficial na nos isla y na e conferencia importante aki. El a disculpa su colega Oduber, kende ta na Brasil pa firma un acuerdo bilateral riba tereno di aviacion.
E manatario a duna di conoce cu Gabinete Mike Eman II ta continua cu su compromiso pa loke ta industria di turismo di Aruba como esun cu mas ta contribui na nos GDP. Tambe ta compronde cu turismo ta trata di hende y experiencianan, di desaroyo sostenibel, economia y e bienestar di nos hendenan.
Mescos cu nos a haci den pasado, nos lo sigui mehora e experiencia di nos bishitantenan y nos habitantenan y nos lo sigui desaroya nos producto, mirando cu esaki ta nos unico industria substancial, pa por ofrece un bon calidad di bida pa nos habitantenan, Minister de Meza a duna di conoce.
Continuando, el a bisa cu nos isla a mira resultadonan positivo den crecemento, no solamente den cantidad, pero mas importante ainda den ADR y RevPar, cu a crece cu 19.6% y 21.3% respectivamente durante e promer 8 lunanan di 2014. Mirando cu ta trata di un conferencia enfoca riba Norte America, e mandatario a indica cu den e mesun periodo aki por a mira un crecemento di 1.9% den e cantidad di bishitantenan for di e area aki y a gradici tur presente pa e logro aki.
Minister Mike de Meza a mustra tambe algun desaroyo cu ta tumando lugar na nos isla y cu San Nicolas tin atencion special den esaki, cual el a remarca ta su hogar.
El a bisa cu maneho di Gobierno, San Nicolas lo bira e capital cultural y historico di nos isla, unda cu inversionnan publico y priva lo tuma lugar pa por realiza e maneho aki.
Den cuadro aki el a menciona cu Gobierno lo ta firmando un MOU cu Bahia Principe Don Pablo Collection pa un hotel 5 strea di 550 camber cu lo contribui grandemente na e desaroyo economico di San Nicolas y vecindario. “Nos ta spera cu na 2016 boso lo por agrega e propiedad aki na boso inventario di camber pa bende na Aruba”.
Tambe Minister de Meza a indica cu tin diferente inversionnan tumando lugar den e area di seguridad. Un ehempel di esaki ta e implementacion di camaranan di seguridad, como tambe e pronto implementacion di e beach policy ci lo contribui na duna un mayor sentido di seguridad na nos bishitantenan.
Finalizando, el a bisa cu nos ta pasando den un bon momento den e industria turistico y ta spera cu e conferencia aki lo ta exitoso den fortalece e relacionnan den e industria turistico aki cu ta uno hopi dinamico y cu ta presenta regularmente retonan di tur sorto. “Danki pa boso colaboracion valioso y mi ta desea boso tur hopi exito cu e conferencia aki”.


text:
HURAMENTACION GOBIERNO NOBO ARUBA
E ocho ministernan di e Gabinete nobo Wever-Croes II riba dialuna 20 di september 2021 a huramenta of haci promesa den presencia di Gobernador Interino di Aruba, Su Excelencia Yvonne Laclé-Dirksz.
E obligacion di e ministernan pa huramenta of haci promesa prome cu aceptacion di nan puesto, ta stipula den articulo II.8 di e Constitucion di Aruba.
E gabinete Arubiano nobo ta un coalicion di MEP y RAIZ y ta conta ocho minister: seis di MEP y dos di RAIZ.
E ceremonia a tuma luga na Cas Ceremonial di Gobernador.


text:
News
Yannick ta logra medaya
Brons den e Campeonato Sudamericano Juvenil
Yannick Roos ta logra medaya di Brons den e Campeonato Sudamericano Juvenil di Bowling 2018 na Santiago de Chile.
Den e siman aki ta tuma lugar na Santiago de Chile e Campeonato Sudamericano Juvenil di Bowling 2018. E Campeonato aki ta tuma lugar di 26 te cu dia 30 di juni. Tin un total di 9 pais cu ta participa y nan ta:
Argentina Aruba Brasil Chile Colombia Ecuador
Panama Peru y Uruguay. Ta wordo competi den e categorianan di sub 16 y sub 21 y ta organisa e siguiente evenemento nan: Singles femenino y masculino, Dobel famenino y masculino, Dobel mixto
Trios masculino y femenino, Team (4 persona) masculino y femenino. Y e culminacion ta bai ta e masters unda cu e 8 competidornan, cu a acumula mas punto individual durante e siman, ta enfrenta otro pa esablese kende ta e mihor. ARBAS a manda un solo atleta pa motibo di e schedule yen cu nan tin actualmente. E representante di Aruba ta Yannick Roos y su participacion den e campeonato aki ta forma parti di su preparacion pa e weganan CAC cu lo tuma lugar na juli proximo.
Den e prome evento di e campeonato aki, cu ta e singles, Yannick a logra e di tres lugrar den su categoria di sub 21. Esaki ta un logro tremendo si nos considera cu e pais grandinan den bowling tambe tabata tin un representacion substancial den e categoria aki. Yannick lo no participa den e otro eventonan, pero si e lo bai acumula su puntonan pa purba clasifica pa e masters cu ta bai clausura e siman di competencia aki. Nos ta desea Yannick hopi exito y lo keda tene e fanaticonan di bowling na haltura di su prestacion. Por sigui e campenota aki via internet www.bowlingchile.cl.
E portretnan ta mustra Yannick prome cu su competencia di diamars 26 di juni y e otro imagen ta e resultado final di e competencia sinlgles sub 21.
Pabien Yannick.


text:
ORANJESTAD, Aruba 14 di mei 2018: Seccion Cuido Salud Hubenil di Departamento di Salud Publico ta e seccion encarga pa controla y monitoria salud general di nos muchanan di 0 pa 18 aña. Desde luna di april e seccion aki a muda for di ex edificio di BGD situa na van Leeuwenhoekstraat 16.
Temporalmente e seccion ta localisa na edificio principal di Departamento di Salud Publico situa na Caya Ing. R. Lacle 4 te ora cu nan haya un localidad nobo y permanente. Pa servicio di Cuido Salud Hubenil entre otro dokternan di mucha, dietista of ortopedagogo por tuma contacto cu nan via number di telefon 522-4200. Por laga nomber y number di telefon pa nos personal di seccion Cuido Salud Hubenil por tuma contacto cu nos cliëntenan pa asina traha un cita y pa servicio di Cuido Salud Oral por yama 522-4280.
Pa mas informacion por tuma contacto cu Departamento di Salud Publico na 5224200.


text:
DEPARTAMENTO DI CULTURA ARUBA (DCA):
TA PARTICIPA RELACIONA
CU E PLAN DI MANEHO DI GOBIERNO RELACIONA CU COVID-19
Oranjestad – Na Departamento di Culltura Aruba ta haci tur locual ta posibel pa mantene e bienestar y salud di su coleganan y nos bishitantenan, door di tene cuenta cu e distanciamento social y limita contacto físico.
Conforme Maneho stipula pa Gobierno di Aruba y teniendo cuenta cu e ultimo desaroyonan encuanto e aumento di medidanan segun e plan di maneho pa contingencia di e Corona virus (Covid-19) di Gobierno. Relaciona cu esaki ta importante pa practica cu cautela, precaucion y limita contacto físico c uta na bienestar y proteccion di nos bishitante y personal di DCA.
Pa e motibo aki desde awe 5 di augustus 2020, ta bira obligatorio pa cada bishitante cu bishita cualkier seccion di nos oficina y tanto na balie di DCA pa uza un tapaboca (mondkapje).
Departamento di Cultura Aruba ta pidi na tur su bishitantenan pa tuma bon nota di e medida y participacion aki. P’asina cumpli cu esaki debidamente segun peticion di e plan di contingencia duna door di Gobierno di Aruba su Crisis Team. Lo no duna servicio na e bishitantenan, si no tin un tapaboca (mondkapje).
DCA ta pidi comprension pa cu esaki na bienestar di nos bishitante, personal y comunidad di Aruba en general.


text:
Pasa Pret cu Rotaract ta un proyecto anual di nos club cu a wordo inicia 4 anja pasa. E prome 3 edicionnan di e proyecto aki nos a organisa un feria den luna di november pa tur e muchanan den nos comunidad. E feria tabata completamente gratis paso nos kier pa e muchanan bin celebra, of asina “Pasa Pret cu Rotaract” y asina celebra dia International di Mucha hunto cu nos.
E aña aki nos a drenta un districto nobo esta District 7030 cu varios otro islanan den Caribe y
paisnan den region. Y como parti di e districto nobo aki, tin paar di proyecto cu tur club lo
mester ehecuta den nan comunidad. Un di esakinan ta e have a heart project. Esaki ta un
proyecto unda cada club mester trece concientisacion riba varios disorders cu ta afecta
muchannan. Mirando cu Have a Heart Project su target group tambe ta mucha, Rotaract Club of
Aruba a opta pa uni e proyecto aki hunto cu esun di Pasa Pret cu Rotaract. Rotaract Club of
Aruba a kies e ora pa organisa un mini feria na Sonrisa pa e clientenan di Sonrisa.
Miembro y boluntarionan a decora Sonrisa y prepara varios weganan popular manera “Spijkerpoepenâ€, “Street Bowlingâ€, “Facepainting†y “Arts & Crafts†pa asina crea un evento creativo y dibertido pa e muchanan di Sonrisa. Ademas tabata tin dushi popcorn, , mini pizza y home-made lemonade pa tur presente. Durante e atardi tur cu a yega pa “Pasa pret cu Rotaract†a ricibi un ‘strippenkaart’ unda nan mester a completa cada wega of actividad pa asina ricibi un stempel. Na fin por a mustra e carchi yen na un di e miembronan di Rotaract pa asina ricibi un dushi cupcake.
Algo unico y alabes bunita ta e gesto cu Rotaract Club of Aruba a duna Sonrisa como recuerdo di e dia aki. Hunto cu miembro y boluntarionan a prepara un canvas cu e logo di “Pasa Pret Cu Rotaract†na man y riba e dia di evento a laga e muchanan di Sonrisa decora e resto di canvas. Asina aki hunto a crea un bunita obra di arte cu sigur lo trece memorianan bunita di e dia aki.
Rotaract Club of Aruba lo ta bai post cada dialuna di siman pa e siguinte 5 simannan un post cu e ta enfoca riba un otro malesa/ disorder. Nos ta pidi pueblo henter pa uni hunto cu nos y trece concientisacion riba esaki. Like nos Facebook page, facebook.com/RotaractClubAruba/, like y share nost postnan. Alabes keda pendiente pa e photoframe cu nos lo ta sacando y uza e hashtags #HaveAHEART #RotaractAruba #SonrisaAruba, asina aki bo tambe por mustra bo amigonan riba Facebook cu bo tambe ta para pa trece concientisacion riba e varios disordersnan cu ta exsisti cu ta afectando nos muchanan.
Un danki special na ta bai na nos boluntarionan, nos miembronan pero tambe Sonrisa pa nan gran colaboracion riba e proyecto aki. Alabes kier extende palabranan di gradicimento na nos sponsornan Magic965, Mark Benson y Gisette Croes di Blue FM pa hasi e proyecto aki un bes mas un exito!


text:
Vishon i Mishon
Vishon:
Ombudsman ta ambishoná un sektor públiko ku ta funshoná di un manera íntegro, efektivo, transparente i responsabel.
Mishon:
Dor di hasi investigashon di un manera independiente i ophetivo na un nivel haltu Ombudsman ta stimulá na un manera balansá integridat, efektividat, responsabilidat i transparensia den sektor públiko.
Entrega keho
Tur hende tin derechi di hasi un petishon na Ombudsman pa hasi un investigashon riba e manera ku un organo gubernamental komporta su mes den sierto situashon ku un siudadano of persona di legal.
Den media
Programa informativo Ombudsman 2020
Episodio 4 - Transparensha di Gobernashon
(Transmishon 3 novèmber 2020)
Orario di ofisina
Nos ora nan di ofisina ta di djaluna te ku djabierne.
Inloop: 08.30 - 11.30
Sita: 14.00 - 15.30


text:
CEDE Aruba ta sera akuerdo ku gobièrnu di Aruba i Samenwerkende Fondsen Cariben
Riba djarason 4 di yüli CEDE Aruba, Samenwerkende Fondsen Cariben pa e parti Karibense di Reino i gobièrnu di Aruba a sera un akuerdo. Ku esaki a ofisialisá un kolaborashon ku ta hasi sosten posibel pa inisiativanan nobo, ehekutá pa fundashonnan (privá) i fundashonnan no gubernamental (ngo’s), dirigí riba fortalesé bienestar di habitantenan riba tereno sosial.
CEDE Aruba i Samenwerkende Fondsen Cariben ta kontribuí pa aña alrededor di 2,8 mion florin na proyektonan pa komunidat riba e isla. Ta bai aki por ehèmpel na inisiativanan pa gruponan di enfoke vulnerabel manera grandinan, mamanan teenager, hóbennan, personanan den pobresa òf personanan ku un adikshon. E akuerdo ta regla kontribushon finansiero di gobièrnu i Samenwerkende Fondsen Cariben pa inisiativanan sosial via CEDE Aruba manera Bon Gobernashon, bon atministrashon finansiero i un posishon independiente relashoná ku polítika, religion i komersio.
E akuerdo ta bálido pa un periodo di sinku aña. Firmamentu di e akuerdo tabata na enkargo di e miembronan di direktiva di CEDE Aruba, gobièrnu di Aruba representá pa señor Glenbert Croes, Minister di Asuntonan Sosial i Labor, señora mr. Evelyne Wever-Croes, minister interino di Finansa, Ekonomia i Kultura i Samenwerkende Fondsen Cariben representá pa señora Drs. Henriette Hulsebosch i señor Drs. Peter Douwes.


text:
DEN HAAG – Senado (Eerste Kamer) a kuminsá pèrdè pasenshi. Sekretario di estado Van Ark (Asuntunan Sosial) i Knops (Relashonnan den Reino) djamars no a logra konvensé e frakshonnan pakiko ainda lo no bini un mínimo sosial pa Boneiru, Sint Eustatius i Sint Maarten.
E miembronan di komishon ta kontemplá pa otro siman yama tur dos mandatario atrobe. Den e kaso ei nan mester bai e sala i reunion grandi pronto pa un debate kaminda tur senador lo ta presente. E ora ei e preshon polítiko riba gabinete lo oumentá hopi, pasobra e senadornan por entregá moshon.
Na 2016 Senado, pa medio di un moshon, a pidi pa establesé kuantu un hende mester minimalmente pa biba di dje na e islanan. E rapòrt di investigashon si t’ei, pero un mínimo sosial te ainda nò.
Por ripará bon e iritashon serka e Senadornan
Despues di tres ròndu di pregunta por ripará bon kuantu iritashon tin bou di e miembronan di Senado. Un deliberashon di un ‘proporshon bergonsoso’ i poko klaridat, segun senador di Christen Unie Peter Esther. Senador Kees Kok (PVV) ta ‘asombrá di e nivel verbal’ i ‘e uso di idioma intransparente’ di e mandatarionan.
Senador Ruard Ganzevoort di GroenLinks a intervení ora Van Ark a bisa ku e sientífikonan ku a skibi e rapòrt tampoko ‘no ta mira un posibilidat aktualmente’ pa establesé un mínimo sosial. “E kos ei simplemente no ta bèrdat”, segun Ganzevoort. “Nan a bisa: ta polítika mester disidí.”
Ta ocho aña kaba
“E kos ta parse fásil: pakiko no djis skohe un suma? Pero esaki ta toka masha hopi kos mes”, segun Van Ark. Gabinete ta haña ku e sirkunstanshanan di biba (entrada, gastu di kas, kosto di bida) ta masha diferente riba kada isla i no por pronostiká e “mini-ekonomianan”. Kisas e mínimo sosial ta bini te despues di un evaluashon ku lo tuma lugá na aña 2020.
“Di bèrdat mi a skucha metikulosamente, pero mi no por kere”, senador di VVD Frank van Kappen ta reakshoná. “Na Hulanda tambe nos a establesé un mínimo sosial, 17 mion habitante ku diferensha enorme di entrada i sirkunstansha di biba.”
“Anto nos no por establesé esaki pa tres isla chikí? Nos tin ocho aña kaba ta traha ‘riba”, segun Van Kappen (VVD). ChristenUnie ta di akuerdo. Senador di SP Meta Meijer ta bisa ku entretantu ta trata di ‘mala boluntat’.
E diferensha entre Senado (Eerste Kamer) i Parlamento (Tweede Kamer)
Ta konsiderá e miembronan di Senado – konosí tambe komo senador – mas independiente ku e parlamentarionan, pasobra nan no ta mará na un akuerdo di gobernashon.
E senadornan mas tantu ta wak e derechonan di prinsipio i si e maneho di gabinete ta di akuerdo ku e derecho estatal, i ménos ta atendé e deseonan práktiko i polítiko manera den Parlamento.
E partidonan di koalishon VVD, D66 i ChristenUnie djamars a mustra Senado ku nan ta pará krítikamente kontra e mandatarionan ku no a establesé un mínimo sosial. Den Parlamento e mésun partidonan aki a duna e mandatarionan algun aña èkstra di tempu.
Ta e mésun senadornan ku dos aña pasá a tuma e inisiativa pa aseptá e moshon pa un mínimo sosial, ku awor ta oumentá e preshon. Despues Parlamento a sigui. Anteriormente Senado a logra pa gana gabinete asina leu ku aktualmente mayornan na Boneiru, Saba i Sint Eustatius ta haña kompensashon finansiero pa yu.
Awor PVV tambe ke mínimo sosial
Ta remarkabel ku awor PVV, ku dos aña pasá no a sostené e moshon pa un mínimo sosial, durante e deliberashon aki tambe a resultá di ta un gran simpatisadó. Entretantu den Senado tin un deseo ainda mas amplio pa establesé un mínimo sosial mas lihé posibel.


text:
Mayoria dianan cu ta celebra como dia internacional of tambe dia mundial ta un oportunidad pa yuda conscientisa y educa pueblo en general riba topiconan di preocupacion of temanan cu mester di atencion mundial. Nos ta celebra nan pa pone mas enfasis y lanta e deseo pa tuma accion. Sea politicamente of en general y pa pone fondonan disponibel pa atende cu problemanan tanto global como nacional. Na mesun momento e ta brinda nos e oportunidad pa enfoca riba e logronan di humanidad relaciona cu e temanan.
Directie Natuur en Milieu (DNM) tambe ta un organisacion cu ta promove dianan di celebracion mundial. E ta un metodo efectivo pa conscientisa pueblo riba temanan di naturalesa y di medio ambiente.
DNM como miembro di United Nations Environmental Program (UNEP) a scoge e dianan di celebracion, cu Nacionan Uni a propone como momento di enfoke mundial, pa conhuntamente cu UNEP enfoca riba e temanan cu ta relevante na e dia di celebracion mundial.
Ademas di conscientisa pueblo riba e topiconan di naturalesa y medio ambiente, DNM como miembro di UNEP ta sigui consehonan cu UN ta duna su miembronan. Por ehempel con pa trata cu un problema serio rond di e dianan di celebracion. E resolucion riba dia 22 di mei, Dia Internacional di Biodiversidad, na unda UN a invita tanto paisnan como estadonan miembro pa firma acuerdonan y ratifica e asina yama Protocol di Cartagena. Protocol di Cartagena ta e protocol cu ta atende cu e tema di proteccion di biodiversidad.
E aña aki 2019 e tema rond di Dia Internacional di Biodiversidad ta, “Biodiversidad, nos cuminda y nos salud.” E ta enfoka riba conocemento y conscientisacion di con hopi nos bida ta depende di biodiversidad.
Tin biaha temanan observa por ta asina importante cu nan por bira e tema di siman, di aña of di e decada. Tur e dianan cu ta celebra mundialmente tin un website dedica na e topico y hopi biaha den diferente idioma. Asina comunicacion ta bira mas efectivo y ta alcansa un audiencia mas grandi. E websitenan aki tin informacion valioso di sondeonan, tambe tin materialnan di diseño cla caba pa comparti riba paginanan di medianan social. Algo otro cu mester menciona ta cu riba e websitenan por haya un lista di actividad pa celebra e tema. Hendenan di diferente ramo ta bin hunto pa trece mas atencion riba e tema. Por ehempel artistanan ta traha propaganda pa yuda cu conscientisacion. Of ta organisa concierto y artistanan di renombre ta duna nan aporte door di participa y hopi biaha tin mensahenan clave pa yuda trece cambio.
United Nations ta e instancia cu ta atende cu dificultadnan global cu mester di colaboracion di un y tur pa yega na solucion. P’esey tambe UN a propone e 17 Sustainable Development Goals cu ta un patronchi pa realisa un futuro mihor y mas sostenibel pa tur. E 17 SDGnan ta categorisa den topiconan manera: pobresa, inigualdad, accion riba clima, awa limpi, enseñansa etc. E metanan ta interconecta p’asina niun hende keda atrasa. E metanan tin tambe proposito; cada meta y su proposito ta importante pa yega na dje pa aña 2030.
DNM tambe ta propaganda y vocifera e importancia di e 17 metanan mundial pa desaroyo sostenibel (17 SDG’s) y ta trahando tambe conhuntamente cu otro departamentonan pa yega na e propositonan.
DNM ta sigui cu e conscientisacion riba e temanan di naturalesa y medio ambiente cu UN ta trece dilanti den e dianan di celebracion mundial, pero tambe riba e topiconan di importancia nacional. Sigui nos pa mas informacion riba dnmaruba.org of via facebook of instagram, @dnmaruba


text:
WILLEMSTAD — E kampeonato di beisbòl dòbel A, manera a keda palabrá anteriormente, ta kuminsá riba 8 di aprel próksimo.
E kampeonato lo ta di tres buèlta. Esaki debí na e echo ku selekshon di FEBEKO ta bai tin dos kompromiso e aña aki. Ta trata di World Port Tourmenent (den luna di yüli)i Klasifikatoria pa Juegos Centro Americano y del Caribe (den luna di sèptèmber).
Dianan di wega lo ta riba djamars, djaweps, djasabra i djadumingu. Dianan djaluna, djárason ta keda reservá pa entrenamentu di selekshon.
E fecha riba kua ta hasi sorteo pa finalisá/ofisialisá e schedule ta riba 27 di mart próksimo na Tio Dauo Balpark. Esaki pa 20:30.


text:
Compensacion pa Notificacion di AO durante Shelter in Place
Durante e Shelter in Place no por a notificia AO/AG na SVb. Tur doño di trabao mester a tuma y administra notificacionnan di AO/AG di nan propio trahadonan.
E notificacionnan aki por wordo manda pa SVb pa cuminsa e proceso di administracion. Por e-mail e lista aki te cu diabierna 15 di mei, despues di esaki SVb no ta acepta esakinan mas.
Pa por ricibi e pago di ziekengeld pa e periodo durante di Shelter in Place mester:
- Uza e Excel sheet di SVb pa yena tur empleado cu a notifica AO/AG cerca boso empresa entre 29 di maart 2020 y 27 april 2020: Nomber_di_Compania
- Renombra e Excel sheet di SVb pa e nomber di compania.
- Email nos e file aki riba nos email medisch@svbaruba.org, cu e subject ‘lista AO y nomber di empresa’.
Tur lista di AO lo wordo controla y procesa, y lo ricibi un contesta dentro di 2 siman. Nos ta pidi comprension pa e tempo cu esaki lo bay tuma, masha danki!
Nos ta recorda tambe cu mester entrega e peticion ‘Pago na SVb’ riba MiSVb despues cu e dianan a wordo aproba, pa asina e pago di e ziekengeld por tuma luga.
Si tin cualkier pregunta of remarka por fabor tuma contacto cu nos via medisch@svbaruba.org, of yama 527-2700.


text:
Tag Archives: interupcion
Interupcion di Servicio Sistemanan di SVb
En conexion cu mantencion riba nos sistemanan di IT, tur servicio online di SVb lo wordo interumpi mañan diasabra 4 september, for di 11:00 AM te cu 5:00 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Interupcion di Servicio Sistemanan di SVb
En conexion cu mantencion riba nos sistemanan, tur servicio online di SVb lo wordo interumpi riba: Diahuebs 8 juli 2021, entrante 3:00 PM. Despues di 3:00 PM nos sistemanan di Webportaal, AO Online, MiSVb y MiPensioen no por wordo habri pa algun ora di mantencion. Nos ta ofrece nos disculpa pa cualkier inconveniencia cu esaki… Mas Informacion
Interupcion di Servicio di MiSVb
En conexion cu mantencion riba nos portal di MiSVb, e portal di MiSVb no ta den funcion awe 28 april entrante 4:00 PM. Trabaonan di mantencion lo dura te cu 19:00 PM. Durante e oranan aki nos sistema di MiSVb no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Dialuna 19 april 2020; di 12:15 PM pa 12:45 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 9 april 2020; di 5:00 PM. E trabaonan di mantencion lo dura 24 ora. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 6 november 2020; di 3:30 PM pa 6:30 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diasabra 10 october 2020; di 11:30 AM pa 4:00 PM Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diahuebs 30 juli 2020; di 5:00 PM pa 7:00 PM Durante e 2 oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion


text:
Saliña Cerca: Diadomingo algo pasa di 4’or di marduga, ta drenta un informe di un auto na candela riba un pida tereno na Saliña Cerca, mesora a manda brandweer y polis na e sitio.
Na yegada enberdad nan a bin topa cu un Toyota Tercel blanco completamente na candela, mesora brandweer a cuminsa combati y paga e candela, pero e candela ya caba a destrui full e auto.
E auto a wordo kima un rato despues di e caso serio di tiramento dilanti Lekker Bar & Restaurant, no por bisa si e Toyota Tercel aki lo por tin algo di haber cu e tiramento aki y lo por a kima e auto pa asina kima tur evidencia.
Den varios casonan grandi, malechornan ta kima e auto despues di a haci nan fechoria, pa asina trata na kima e evidencianan.
Un cos e persona of personanan cu a los e tironan aki a lubida cu e area unda nan a haci nan fechoria ta yen di camara di seguridad y por spera cu pronto autoridad lo pone man riba nan.


text:
E prome weekend di e Torneo AVB 2021 a resulta uno hopi interesante y excitante, siguientemente un resumen.
E torneo ta consisti di e top ocho clubnan di Division Honor, unda lo hunga un rond di weganan estilo “round robin” (tur ekipo ta enfrenta otro), na final e top cuater ekiponan lo clasifica pa playoff semi-final unda cu e prome clasifica riba tabla lo enfrenta e number cuater y e number dos lo bai contra e number tres. E dos ganadornan lo enfrenta otro den e gran final dia 17 di Juli.
La Fama vs Britannia
Den e partido inaugural La Fama a enfrenta Britannia, por cierto, e dos ekiponan cu a enfrenta otro den semi final di e reciente Copa Betico 2021, unda cu La Fama a sali vencedor y a bai final pa keda como sub-campeon.
Den e partido aki La Fama a demostra un biaha di tin e number di Britannia, y tras di un bon planteo y organisacion a domina e Pumanan pa gana e wega 2-0 cu dos gol di e talentoso Jaydon Dania na minuut 17 y 42. La Fama a controla medio campo debi na e bon wega di Jeyson Mundarain, Claudio Cavalcante y Valdo Leocadio.
Pa Britannia a sobresali e hoben Marcus Portier y Jonathan Ruiz, pero e “King of the Match” tabata Justin Samson pa su gran desempeño den defensa di e club di Savaneta.
La Fama 2 – Britannia 0
Caravel vs Nacional
Den e siguiente partido entre Caravel y Nacional, e Piratanan di Angochi a cuminsa e partido poniendo hopi presion riba e Dragonnan, hortando e iniciativa y lansa varios biaha den atake cu yegadanan di peliger, pero Nacional a sa di reacciona bon y a logra gana e partido 3-2 cu algun momentonan inolvidabel.
Halftime a bai aden 1-0 pa Nacional cu un gol na minuut 18 di Charles de la Cruz for di punto penal. Den e di dos tempo Caravel a empata na minuut 56 cu un gol di cabes di Hugo Robert. Joshua Aguirre a pone Nacional den bentaha atrobe cu un gol sensacional di casi 35 meter na minuut 78. Den tempo adicional (90+4) Caravel atrobe a empata e wega 2-2 cu un gol di Hugo Robert for di punto penal, pero, net despues di a celebra emphoricamente e empate aki, Leonardo Pulido di Nacional, na sake di bala mes, a lansa un tiro descumunal di 50 meter cu a sorprende portero Raizel Jansen di Caravel pa gana e wega 3-2.
Leonardo Pulido mes tambe ta e “King of the Match” y no solamente debi na e gol spectacular aki, pero tambe pa su tremendo trabou ‘incansabel’ den volante y riba ful cancha p’e Dragonnan di Nacional.
Caravel 2 – Nacional 3
RCA vs Bubali
E flamante campeon di Copa Betico 2021, e Tricolornan di Solito, a cuminsa riba bon pia atrobe contra e Orguyonan di Nort, Bubali. Un partido unda RCA a demonstra un dominio absoluto riba un Bubali cu tin bastante oportunidad ainda den nan wega, nan tin falta di experiencia cu ta clave pa cualkier ekipo, semper considerando tambe cu nan perde hopi hungado importante den e ultimo tempo.
Na pitaso inicial caba (1 minuut di wega), Jean Luc Bergen ta anota e prome gol di RCA for di un pase di Mark Jacobs. Na minuut 21 ta Jeamir Howell Brokken ta hasi e wega 2-0. Sjon Pieters ta corta bentaha cu su gol na minuut 35 despues di un intercepcion den medio campo di Ethan Tromp cu despues ta hasi un ‘pase perfecto’ den profundidad (casi 30 meter), den area penal, p’asina Pieters loft e bala riba cabes di Eric Abdul p’e 1-2. Net prome cu halftime Erik Santos ta anota un bunita gol di mas o menos 35 meter di distancia pa bati Bernardo Maduro p’e 3-1.
Den di dos tempo RCA ta anota tres gol mas; den pia di Jhon Silva na minuut 53, Nathan Lo-A-Njoe na minuut 75 y den tempo adicional Ronald Gomez ta hasi e score final 6-1 pa e victoria contundente di RCA. E “King of the Match” p’e wega aki ta Erik Santos, e “mariscal di medio campo” di e Tricolornan den su regreso despues di un ausencia cortico for di futbol.
RCA 6 – Bubali 1
Dakota vs Estrella
E ultimo partido, e “partido di siman”, tabata e “Clasico di Aruba” entre Dakota y Estrella, un rivalidad cu ta bai bek den fin di anjanan 60. Estrella, un ekipo cu a perde nan “mojo” den e ultimo anjanan y ta renobando cu hungadornan hoben y talentoso. Pero den e wega aki nan no a cuminsa bon, por lo menos no den e resultado parcial, p’aso di biaha Dakota a anota un gol na minuut 9 caba den persona di Randell Gross, despues di un gran dominio teritorial den prome parti di e wega. George Tromp a hasi e wega 2-0 pa medio di un penalty. Na minuut 22 ya Dakota tabata ariba 3-0 cu e gol di Nickenson Paul, y asina halftime a bai aden, Dakota cu bentaha grandi, pero Estrella en berdad no a hunga malo, cosnan di futbol.
P’e comienso di e dos tempo arbitro de Leca mester a bai yama e oncena di Dakota pa nan subi veld pa cuminsa wega, Estrella ya tabata wardando y cla pa cuminsa. Di biaha nan a sali cu mas intencion pa hasi algo y purba drenta den e wega. Estrella a pusha Dakota atras, hasta a hasi hopi pressing halto, teniendo na cuenta e plantel hoben cu nan tin, yen di energia y gana, tabata un bon idea.
Algo a cambia, sigur sigur, e Estrella aki a sali hambra, nan prome gol a cai na minuut 53 pa medio di Khair Kock. Dakota, sorprendi, a cuminsa bira man’e descontrola, apesar cu basta yegada toch den area penal di Estrella, pero sin precision. Estrella si a cuminsa ehecuta nan wega y na minuut 64 a haya un penalti, cu Trevor Faro a anota, 2-3 y ainda faltando hopi tempo.
Dakota sintiendo presion a hasi dos cambio di biaha treciendo Joshua Gross y Daryl Nelson den wega y a parce cu nan lo a bai wanta e resultado, pero, e ‘momentum’ ya a shift p’e “Naranhadanan” tras di un bon wega di Naibert Elisabeth den defensa y Trevor Faro dilanti y e demas elenco santacrusero, man’e Xion y Egbert Tromp, Khair Kock y Norwin Werleman.
Na minuut 84 ta Trevor Faro mes ta empata e wega 3-3, un bunita gol sigur, pero ainda Estrella no tabata cla, pasobra na minuut 86 ta Trevor Faro mes ta haya e net pa completa e “comeback” di Estrella y gana e partido aki na un manera sensacional. Trevor Faro cu su hatrick ta e “King of the Match” sin duda.
Dakota 3 – Estrella 4


text:
- informacion di e especie y cantidad di e matanan of material vegetal;
- forma di empaketa;
- cantidad di pakete;
- nomber cientifico y trivial di e matanan;
- tipo di transportacion;
- pais di destinacion y punto di importacion (waf of aeropuerto, frontera);
- nomber y adres di esun cu ta ricibi e carga;
- nomber y adres di esun cu ta manda e carga;
- e tratamento special cu e mata(nan) a haya prome cu exportacion.
Declaracion fytosanitario
Descripcion
Un declaracion fytosanitario ta un documento necesario pa por exporta mata y/of material vegetal. Cada cargamento of transportacion mester ta acompaña pa un declaracion asina. E declaracion ta sirbi pa mustra na e pais importado cu e productonan concerni ta liber di organismo dañino y of malesa di cuarentena cu ta valido pa e pais cu ta importa e productonan.
Unda pa pidi'e? / Mas informacion na
Santa Rosa (DLVV) - Seccion di Agricultura y horticultura
Orario:
Habri pa publico: Dialuna te cu diabierna 7.00 – 12.00 y 13.00 – 15.00
Fin di siman, dianan di fiesta y dianan di ATV ta cera pa publico.
Kico mi tin di hiba cu mi?
Cuanto e ta costa?
Te cu proximo aviso – gratis.
Cuanto tempo ta dura pa hay'e?
Durante oranan di oficina:
- Mita dia di trabou; si ta entrega mainta y ta cla atardi, si ta entrega atardi e ora ey ta cla e siguiente mainta.


text:
CasMarie ta brinda un anochi di información riba diaweps proximo 27 di maart. Nos sa cu e impacto di e syndroma di demencia ta enorme y ta afecta hopi mas cu djies e famia di mas cerca. Importante ta pa nos por reconoce e señalnan y nos ta na altura di e consehonan y posibilidadnan cu tin aki na Aruba ora un persona wordo diagnostica cu e syndroma di demencia. Pa cualkier pregunta tocante e syndroma aki y guia con pa anda mihor cu un persona cu tin demencia semper por acudi na fundacion CasMarie. Si ta desea di hasi uso di servicionan di CasMarie of si ta desea di haya mas informacion por tuma contacto libremente na number 5696910
Durante nos proximo Dementie Café CasMarie nos lo combersa cu 2 profeshonal tocante cambio den e actitud y funcionamento di persona cu demencia. E prome charla lo ta cu dokter / specialista Earl Joanns (Specialist Ouderen Geneeskunde) y nos lo trata e tema di e punto di visat di un medico. Nos segundo charla lo ta cu psychologo Sabrina Sonnensein y nos lo amplia riba e symptoma di desorientashon.
E anochi aki lo bira sigur un anochi jena cu hopi informashon valioso y tips nan practico. Pa asina na final di e anochi tur presente lo sinti nan mes reforsa y anima pa sigui cu e cuido na cas.
Pa mas informacion por bel number 5696910 of bishita nos pagina di Facebook Dementie Café CasMarie.
Dia: 27 di maart 2014
Orario: 7.00 pm – 9.00 pm
Lugar: CasMarie, Savaneta 532-A
Tema: cambio den actitud y funcionamento
Nos ta spera di topa cu bo persona y por yama bo bon bini riba e anochi aki cu lo ta uno hopi special. Pasa libremente, experencia, scucha y combersa. Ban haci un diferencia. Hunto nos lo logra!


text:
Diaranson mainta durante un conferencia di prensa di Stichting Monumentenfonds Aruba, Sra. Anne Witsenburg, directora di e stichting, a presenta finalisacion di e restauracion di e parti pafo di e edificio situa na Steenweg 19.
Sra. Witsenburg a splica un poco di e historia di e edificio y tambe a elabora ariba e plannan cu tin pa e restauracion di e parti paden di e edificio. Minister di Finanzas y Cultura, Sra. Xiomara Maduro tambe tabata presente y a dirigi algun palabra di gratitud pa e trabou realisa.
Historia
Sra. Witsenburg a conta cu e edificio di Steenweg 19 tin 96 aña di existencia. E prome 10 aña e tabata un vivienda y famia Croes a construi e cas. Despues di 10 aña Sr. Addison Croes y Gustave Nouel a tuma e decision pa cuminsa cu Botica Aruba. E famia tabata biba na e piso di ariba y e botica tabata na e piso di abao. Na aña 1992 a cuminsa cu e negoshi El Mercado y hopi hende na Aruba ta conoce e edificio como Palais Hindu, El Mercado. Despues di esey e edificio a keda bashi y cera pa hopi aña.
El a splica cu e cas a bay ariba findishi y Monumentenfonds a wak con e prijs a keda baha, baha, baha y baha mas te cu e momento a yega y nan a tuma e decision pa cumpr’e mirando cu niun persona tabata interesa pa cumpr’e “Nos a bisa eigenlijk si niun hende kier cumpr’e, si niun hende kier haci esfuerso pa haci un restauracion, nos ta bay cerca notario y riba findishi nos a cumpra e cas aki”, el a bisa.
Renobacion
Sra. Witsenburg ta splica cu e compra di e edificio aki ta un riesgo cu Stichting Monumentenfonds a tuma ya cu normalmente nan ta cumpra edificionan pa restauracion ora cu nan sa kico e edificio lo bira y ora ya tin un huurdo interesa den e edificio cu por paga e huur di locual stichting por paga hipoteca, mantencion etc., sinembargo e stichting a tuma e riesgo y Sra. Witsenburg ta indica cu nan ta contento cu a haciele.
E modelo di renobacion cu Stichting Monumentenfonds a implementa pa e renobacion aki tabata un model nobo, Sra. Witsenburg a splica, mirando cu no tabatin niun persona interesa den e edificio ora cu esaki “tabata na werki”.
“Nos cuminsa cu un proyecto cu nos ta yama ‘casco restauratie’, kiermen un restauracion di parti pafo so. Nos a haci hopi investigacion, wak con e tabata, e balcon na banda, danki na e famia cu a comparti potretnan di antes y asina nos por reconstrui precies con e tabata antes y awe nos ta celebra cu nos keda cla cu e parti pafo y nos ta wardando e parti paden”, el a señala.
Despues cu Stichting Monumentenfonds Aruba a cumpra e edificio Monumenten Bureau a duna e seyo di monumento proteha cu ta algo hopi importante tambe, Sra. Witsenburg a indica. “Tin 37 monumento proteha so na Aruba aworaki y cada un cu nos por pone e seyo riba nan, cu Monumenten Bureau por pone su seyo riba nan, e ta un orguyo pa nos tambe”.
Futuro
“E futuro eigenlijk no ta den nos man”, el a bisa. E edificio falta hopi ainda pa por termina den e parti interior, el a indica cu falta plafond nobo, vloer nobo y e murayanan mester wordo termina. El a splica cu mirando cu ainda nan no sa kico precies e edificio lo bira, nan ta en espera di un huurdo cu lo firma un acuerdo di huur, pa cuminsa cu e di dos fase pa asina adapta e parti interior di e edificio na e necesidad di e usuario. “Asina nos por garantisa cu e edificio aki di Steenweg 19 lo t’ey pa futuro generacionnan di Aruba y cu storia ta keda na bida”, el a agrega.
Minister Xiomara Maduro cu tambe tabata presente den e conferencia di prensa a expresa su gratitud pa e trabounan realisa cu e edificio historico aki. “Cada biaha cu nos restaura un monumento na pais Aruba, nos como pais como pueblo ta haya e oportunidad di haya sa su historia”, Minister Maduro a bisa “Un monumento cada bes cu e wordo restaura den su gloria e lo conta bo su historia y p’esey awe cu placer mi ta akinan, hunto cu Monumenten Fonds gradiciendo nan pa e trabou y pa e insistencia pa asina awe Steenweg 19 a wordo restaura den su gloria”.
El a extende e invitacion tambe, specialmente na edificionan historico priva, pa mira e restauracion di e edificionan historico pa asina nan por tuma e oportunidad di renoba e edificionan historico priva tambe. Minister Maduro a tuma nota y a menciona specificamente e edificio situa dilanti di Steenweg 19 cu un tempo tabata wordo usa pa SVB, “nos lo ta hopi contento si un dia tambe e doño lo kier yuda nos den conserva historia di nos pais”.
Minister Maduro a duna palabranan di elogio na Stichting Monumentenfonds Aruba tambe splicando cu, aunke hopi biaha e fondonan no ta facil pa por yega na dje, Monumentenfonds ta haci un bon trabou ya pa 25 aña caba. “Asina por percura pa nos monumentonan na nos pais conta nan storia. Pues danki Monumenten fonds, danki na boso tur pa por a haci trabou, tur e arkitectonan tambe y tur esnan cu ta encarga cu trabou di construccion akinan, hopi danki y ohala cu pronto nos por conoce un huurdo pa e edificio akinan”.


text:
Kon bo organisashon por partisipá?
Fundashon, instituto di kuido i klup (di deporte), atenshon! Ata bo chèns pa kumpli ku un djòp ku bo tabatin pendiente i alabes reklutá boluntario nobo. Partisipá na BON DOET riba dia 28 i 29 di mei 2021. Hasi e tereno limpi, drecha e sala di deporte, bai keiru un dia ku e grandinan òf duna e muraya un man di fèrf.
Partisipá
Ta fásil pa partisipá. Inskribí bo djòp riba e website aki i boluntarionan ku ta interesá e ora ei por inskribí riba e site pa e djòp òf aktividat. E periodo pa inskribí bo djòp òf aktividat i/òf pidi te ku USD 650,- pa material ta te ku 31 di mart 2021. Despues di e periodo aki nos ta kuminsá buska e boluntarionan pa hasi bon, pasa bon ku e djòpnan aki.
Registrá un djòp
Bo ke mas informashon?
Bo tin pregunta òf bo ke sa mas?
Ku plaser nos ta yuda bo.
Manda un mail na bondoet@ngobonaire.org òf yama na +(599) 786-3444.
Kon pa inskribí bo organisashon pa partisipá na BON DOET 2021?
Via di e wèpsait aki mes. Djis klek riba e boton aki bou i kuminsa e proseso. Sigui kada stap i yena tur detaye mas kompleto ku ta posibel. Duna mas informashon di bo organisashon, bo djòp i despues hasi bo petishon pa aporte finasiero.
Mas informashon »
Kon mi ta pidi un aporte finansiero?
Despues ku bo kaba di inskribí bo organisashon i djòp bo por pidi aporte finansiero. Den Mi profil bo ta haña bou di bo djòp un link “Aporte finansiero”.
Mas informashon »


text:
WILLEMSTAD – E último militar merikano na bida ainda ku a tabata riba USS Erie a fayesé e luna aki. Donald E. Leetch tabata radiotelegrafista riba e barku di guera ku a haña un atake di torpedo di un supmarino aleman dia 12 di novèmber.
E barku na kandela a pega na kosta kaminda awendia ta Marriott Hotel. Seis òfisir merikano i un marinir a pèrdè nan bida den e atake aki.
Kòrsou i Aruba tabata traha overtime den produkshon di kombustibel pa oroplanu di aliadonan. USS Erie, e tempu ei un barku di guera merikano basta nobo ku 180 tripulante na bordo, nèt pafo di haf di Willemstad a djòin un konvoi ku tabata na kaminda pa Guantanamo Bay na Cuba. Tabata 17.33 or i e zonido di e eksploshon, kousa pa un torpedo aleman U-163, tabata masha duru mes.
Monumento
Kaminda e kapitan a pega USS Erie den un ref na 1942, ayera a tene un seremonia di konmemorashon kòrtiku den presensia di consul merikano James Moore. Allan van der Ree di fundashon Battle Station Blaauw, Force Curaçao 1942 ke pa bini un monumento permanente na e sitio. E monumento ta kla kaba na base di marina na Parera, pero mester warda gobièrnu duna pèrmit pa pon’é na Koredor.
Outor: Dick Drayer


text:
PHILIPSBURG – Promé minister Mark Rutte no tin rason kompletamente ku e motibu ku el a duna pa no risibí e parlamentario independiente Patrick Illidge. Rutte a ninga di risibí Illidge na un resepshon ku el a ofresé na e delegashonnan di Aruba, Sint Maarten i Kòrsou ku ta partisipá na e Deliberashon di Reino Interparlamentario (IPKO) na Den Haag.
Segun e emisora NOS Rutte ta ninga di risibí Illidge pasobra lo e no a presentá dilanti wes den e kaso ku ta kore kontra di dje pa motibo di soborno. Ta bèrdat si ku Illidge no a presentá dilanti wes, pero su abogado Cor Merkx i e abogado di ko-sospechoso Jaap van den Heuvel no tabata disponibel e dia ei. Korte a laga e sospechosonan sa delantá ku nan no tin nodi di bini.
Illidge ta sospechoso den e asina yamá kaso di soborno Bada Bing. Ta sospech’é di a tuma 150 mil dòler di doño di kas di plaser Jaap van den Heuvel.
Baho mundu
E desishon di Rutte pa no risibí Illidge a pone ku henter e delegashon di IPKO ta legumai e resepshon serka Rutte. E delegashonnan a indiká ku nan no por para Illidge si akaso e ta asina deskabeyá di fòrsa un bishita na Rutte.
Illidge no tabata presente riba e promé dia di IPKO, despues ku e parlamentario di SP Ronald van Raak a anunsiá ku e no ke negoshá “ku baho mundu tokante baho mundu”.
Outor: Hilbert Haar


text:
Category : Suceso
Accidente na crusada di Wendy’s na Noord
Luznan di trafico na crusada di wendy,s no ta traha. Esaki ta un total caos na momento cu mester duna preferencia. Awe den oranan di...
Un persona a keda tira na su cas na Weg Fontein
ORANJESTAD,Aruba CUERPO POLICIAL ARUBA TA INFORMA: 21.20 melding a drenta via Central di Polis cu un persona a wordo tira na un cas na Weg...
Atraco na pichicho takeaway
ORANJESTAD,Aruba Dialuna anochi pa mas o menos 10:50 central di polis ta wordo notifica di un atraco cu lo a tuma lugar riba Pichicho Takeaway...


text:
BIBA SALÚ
Kon salú bo ta bibando? Bo ta riba un dieta? Bo ta hasi ehersisio?
Bida ta dushi pero no biba un bida ku no ta saludábel. Un bida saludábel no kiermèn kome apropiá of hasi ehersisio. Un bida saludábel tambe kiermèn pa tin un mente salú i un imagen saludábel. Tuma medidanan apropiá pa un kurpa salú. Aki mi ta duna algun tep pa un bida saludábel.
- Bebe hopi awa:
Durante dia nos kurpa mester di entre 2 pa 3 liter di awa (8-10 glas). Si bo no ta bebiendo sufisiente awa, bo por mira esaki ora bo uriná. E koló lo sali mas skur òf bo ta urina tiki. Otro señal tambe ta boka seku of lep seku.
- Drumi sufisiente:
Dor di no ta sufisientemente sosegá, bo ta bai haña e gana di kome mas.
- Ehersisio:
Tur dia un tiki den siman ta yuda.
- Kome fruta:
Fruta tin diferente vitamina i mineralnan.
- Kome bèrdura:
Bèrdura ta hopi esenshal pa nos salú.
- Stima bo mes
- Kana òf kore pia abou:
Kanamentu of korementu di pia abou ta kita strès di bo pia i tambe strès di bo “joints” nan.
- Saka hende negativo for di bo bida
- Saka negativismo for dibo
Esakinan ta algun di e tepnan ku bo por usa pa un bida saludábel. Kua di e tepnan aki ta aplikábel p’abo? lesa e artíkulo aki pa mas informashon: http://personalexcellence.co/blog/healthy-living/
Angelo Engelhart


text:
Derame di Petrolio ku daño pa kosta di Boneiru
Mesora personal di Havenkantoor a tuma medida nesesario:
“Derame di Petrolio ku daño pa kosta di Boneiru”
Kralendijk – Dia 16 di mei, Havenkantoor a risibí informashon di STINAPA tokante manchanan di petrolio ku a spula na bichnan di Isla Los Roques ku ta keda aproksimadamente ménos 170 kilometer for di kosta ost di Boneiru. E orígen ta un derame di petrolio ku a sosodé dia 23 di aprel na Trinidad i Tobago.
Mesora a informá warda kosta, Ministerio di Infrastruktura i Medio ambiente, Havenkantoor di Aruba i Kòrsou. Na mes momentu a pone instanshanan konserní na Boneiru i otro departamentunan di entidat públiko Boneiru tambe na altura di e situashon.
A tuma medidanan di prekoushon mirando ku tin un posibilidat ku e manchanan di petrolio por yega Boneiru. Esaki teniendo na kuenta e serkania di Los Roques. Havenmeester huntu ku wardakosta a tuma akshon pa investigá e área for di avion i “Cutter” pa averiguá si tin manchanan di petrolio biniendo direkshon di Boneiru.
Despues di un konsulta ku Rijkwaterstaat a risibí e informashon ku e petrolio ku ya tin un luna den laman lo kambia di konsistensha i forma bala di breu. Bala di breu ta petrolio ku a degradá debí na e awa di laman. Loke ta pone ku e ta difísil pa mira for di superfisie di laman, mirando ku esaki ta keda zueif nèt bou di nivel di laman.
Gobièrnu di Boneiru den persona di Havenmeester i tim, warda kosta i Stinapa lo keda monitoriá e situashon pa asina manehá esaki debidamente. Stinapa a risibí ekiponan nesesario pa hasi e bichnan limpi. Ta trata aki di hanskun, paña special pa bisti pa protehá voluntarionan un paña pa rekohé e petrolio i fòrki pa no tin nodi di mishi ku e paña sushi. Te ainda por tuma nota ku e manchanan ta basta chikitu, nan no ta mas grandi ku diesinku centimeter.
Ta difísil pa prevení mas mancha di petrolio yega nos kosta. Gobièrnu di Boneiru ta hasi un apelashon na tur hende pa avisá Stinapa òf Havenkantoor si nota manchanan di petrolio den laman serka e kosta di Boneiru. Laga e parti di limpiesa di esaki pa boluntarionan ku tin e ekipo adekuá. Si bo ta ke pone bo mes komo boluntario, por fabor tuma kontakto ku Stinapa òf Havenkantoor.
Havenkantoor huntu ku STINAPA a sondia e área, i a konstatá ku e área di Sorobon te ku Willemstoren (vuurtoren) ta e área ku ta afektá. E área ta grandi, tin kaminda e breu ta leu for di otro i tin kaminda e ta mas konsentrá. Esaki ta hasi ku e limpiesa lo tuma hopi tempu. Por lag’é e breu riba baranka seka pero mester limpia e breu den awa i riba bich. Den un siguiente komunikado nos lo partisipá e akshon ku lo tuma pa limpiesa.


text:
Riba papel, e wega aki no tabatin mucho significado pa e oncena di SV Caiquetio di Paradera. Nan tin 5 punto y penultimo riba tabla di ‘division di honor’. Te cu awor nan ta den posicion pa bay play-off di promocion-degradacion na final di e campeonato regular. Un victoria lo no dunana n punto suficiente pa alcansa e di septimo puesto cu ta nifica evita e play-off notorio ey. Riverplate en cambio cu un victoria lo suma 24 punto, dos so for di cuarto puesto riba tabla, den top cuater y classificacion pa play-off.
Riverplate a cuminsa e wega aki cu speransa y motivacion, mas ainda despues di tres victoria consecutivo den e ultimo siman nan. Nan victoria convincente riba SV Dakota den siman 14 tabata un ‘evento’.
Pero bek na realidad locual ta e wega aki cu Riverplate mester a gana riba veld, paso, nan clasificacion pa “final four” ta den wega. Caiquetio a yega stadion cu un plan di wega, un strategia pa gana di Riverplate. Mientras cu e club di Madiki a sali ataka sin wanta atras, Caiquetio a defende den bloki cu hopi pasenshi y disciplina. Den inicio esey tabata parce un strategia suicidio, pero bon ehecuta pa Caiquetio, Riverplate tabata keriendo cu nan por ataka te ora nan haya gana, pero no por a penetra, pa despues Caiquetio contra-ataka nan den un manera relampago cu dos of tres atakante so, ya cu River tabata laga poco hende atras den defensa, y e otronan no tabata baha bek na tempo. Un strategia cu ya a duna fruta pa e oncena di Paradera na minuut 13 caba, un centro precies di Jefferson Lopes pa Darwin Escobar anota e gol di bay ariba pa Caiquetio. Net loke nan tabata kier, sera defensa, hunga contra-golpi, anota trempan, pone e adversario den presion y panico, exacto! Riverplate a reacciona na e manera cu a spera, benta hopi hende den atake atrobe pasobra tin mester di gol y urgente. E gol di empate a bin na minuut 24 pa medio di e goleador Francois Fladimy, hopi a pensa cu eynan Caiquetio su wega a caba, paso, Riverplate ta un ekipo cu sa ataka, aunke nan no sa defende mucho bon, pero na net e wega ey lo hunga den man di Caiquetio. Asina Riverplate a sigui ataka sin para, algun yegada pero atrobe e defensa di Caiquetio a wanta bon, pa colmo e ekipo cu ta score e siguiente gol no ta Riverplate, “shock”, ta Caiquetio riba un counter hopi liher mes den pia di Ericson Croes na minuut 36 pa hasi e wega 2-1 pa e ‘berde y geel’ nan. Di akinan si Riverplate a mane mustra un caida moral, nan a mustra desinfla. Caiquetio tambe a wak esey, nan si a engrandese y tabatin mas iniciativa, en bes di sinta warda y counter, nan a hasta cuminsa arma atake for di atras! Riverplate a mustra bida atrobe si net prome cu halftime pero sin resultado, e anotacion a keda Caiquetio 2 Riverplate 1, toch ainda un surprise, hopi a pensa cu nan sonjo lo caba toch den di dos tempo.
Di dos tempo di wega a cuminsa cu Riverplate den atake, cu intencion, pero Caiquetio tambe a cuminsa un “toma y dame” cu nan, sin miedo! A cuminsa un partidazo akinan. Riverplate tabatin tur chens pa empata; e oportunidad grandi di Fladimy na minuut 51 y e tremendo salbada di e portero di Caiquetio na minuut 57 riba un tiro violento di distancia, Riverplate a manda tur cu tin, Caiquetio atrobe a wanta duro. Pa colmo atrobe Caiquetio den pia di Lionel Stacie cu un gol spectacular di ‘media vuelta’ di volley! Caiquetio ariba 3-1. Riverplate cu algun cambio a sigui hasi locual nan por bon, ataka. Nan gol di descuento a yega na minuut 71 pa Francois Fladimy atrobe pa hasi e wega 2-3, ainda cu hopi tempo pa busca empate of hasta gana ‘con que sea’. Caiquetio sorpresivamente no a bay full atras atrobe pa preserva e bentaha aki, nan a sorprende atrobe bayendo den atake di biaha, encontrando un Riverplate den “atack-mode” cu buraco atras, un bon vision di wega. Esey a duna fruto di biaha pa Caiquetio na minuut 74 cu un atake di e fullback Jefferson Lopes riba hala drechi pa un bunita centro precies pa Lionel Stacie anota atrobe pa hasi e wega 4-2. Remarkabel ta cu Lopes henter wega a defende impecable y a core hopi pa subi ataka y duna asistencia pa e anotadornan. Riverplate no tabatin solucion pa locual Caiquetio tabata hasiendo, den nan confusion nan a bay flat atrobe, mientras cu Caiquetio a sali busca mas gol cu posesion di bala y un joya di gol na minuut 78 di Cederik Lopez pa hasi e wega 5-2 pa e club di Paradera. No a keda Riverplate nada mas pa hasi cu sigui ataka, y nan a hasie, depues di hopi chens cla cla pa score finalmente ta Fladimy a hasi e wega 3-5 na minuut 83 pa su ‘hatrick’, pero esey tambe tabata tur cu Riverplate por a hasi den un anochi cu Caiquetio tabata inspira ‘tot en met’. Asina wega a caba, un sorpresa grandi pa tur hende, pero hasta pa Caiquetio mes, nan a realisa cu nan por! Curason nan no tabata falta nunca y cu un organisacion y disciplina asina Caiquetio ta preprando nan mes pa e play-off di “survival” ey. E puntonan no ta conta mas awor pa nan, ta e hamber y deseo pa keda ariba ta importante, asina nan tin hopi chens di keda den ‘division di honor’ sin duda! E ‘man of the match’ Jefferson Lopes a simbolisa e ‘spirit’ di Caiquetio den e wega aki, disciplina y labor. Riverplate, cu chens perdi den nan concepto, pero nan a purba, a keda awo cu 21 punto, 5 tras e di cuater lugar riba tabla cu solamente 3 wega pa hunga, tempo ta cabando pero tin chens ainda, si solamente nan por combina nan wega di atake cu un poco mas defensa y disciplina di planteo di wega.


text:
KRALENDIJK — Dutch Caribbean Nature Alliance (DCNA) lo organisá i guia un seshon ku enfoke riba
suprayá e nesesidat di oumentá sosten na aktividat di konservashon na Karibe
Hulandes durante e Kongreso Mundial di Konservashon di IUCN (Union Internashonal
di Konservashon di Naturalesa) otro siman.
E IUCN World Conservation Congress, ku ta organisá kada kuater aña ta trese
diferente mil lider i agente di desishon di gobièrnu, organisashonnan sivil, pueblonan
indígena, komersio i akadémikonan huntu, ku e meta di konservashon di medio
ambiente i di hasi uso di e solushonnan ku naturalesa ta ofresé pa retonan global.
Pa medio di su miembresia di tantu IUCN Hulanda i e Komitiva Karibense di IUCN,
DCNA ta bai enfatisá ku, apesar ku e region di Karibe Hulandes ta e foko di
biodiversidat den Reino Hulandes, pa e region di Karibe Hulandes tin masha tiki
atenshon pa preservashon i konservashon di naturalesa, partikularmente ora ku ta toka
e impaktonan di kambio di klima ku ta na kaminda.
“Nos ta apresiá e oportunidat pa presentá Karibe Hulandes na e Kongreso Mundial di
Konservashon, un di e enkuentronan mas grandi riba kalènder global. Apesar ku nos tin
seis organisashon di maneho di parke na Karibe Hulandes ku ta presta trabou
ekselente, no ta pone énfasis frekuentemente riba e trabou akí. Un otro área ku tambe
nos ta focus ariba, ta pa pone énfasis riba e impaktonan ku kambio di klima tin riba nos
islanan, ku ta na frente di e krísis di klima i mester tin mas ku e gobièrnunan ta hasi
tantu denter komo pafó di e region, pa loke ta trata hasi e islanan mas refleksivo pa e
impaktonan di un klima ku ta kambiando,” ta komentario di Tadzio Bervoets, direktor di
Dutch Caribbean Nature Alliance.
E Kongreso tin komo meta kon pa mehorá nos manera di manehá nos medio ambiente
pa desaroyo humano, sosial i ekonómiko, pero esaki no ta algu ku nos
organisashonnan di konservashon so por logra. E Kongreso di IUCN ta e lugá pa pone
diferensianan un banda i traha huntu pa krea un bon gobernashon di medio ambiente,
ku embolbimentu di tur gremio di sosiedat pa kompartí tantu e responsabilidatnan i e
benefisionan di konservashon. Na e seshon spesial spesial di Karibe Hulandes ku
DCNA ta organisá, Patronisadó i miembro honorario di Dutch Caribbean Nature
Alliance Gobernadó Holiday di Sint Maarten i tambe Gezaghèber sr. Edison Rijna
tambe lo presentá nan opservashonnan.
Pòrtrèt: Dr. Hellen van der Wal, DCNA su presidente di direktiva (meimei), Coenraad
Krijger, direktor di IUCN-NL (man drechi) i direktor di DCNA Tadzio Bervoets (man
robes)


text:
Lima2019
Villa Pan Americano Lima 2019
Villa ta kedando cla pa e seis mil atletanan
E di 18 edicion di e Weganan Pan Americano lo tuma na lugar na e ciudad di Lima, Peru e dianan 26 pa 11 di augustus 2019.
Un total 6690 atleta for di 41 pais di e continente America lo ta presente pa asina competi den e 424 eventonan den 39 deporte. E Villa Pan Americano na Lima unda tur e seis mil y pico atletanan lo hospeda ta kedando cla. Falta algun detaya chikito pero e trabounan mas grandi ya ta tras di lomba.


text:
Mahestuoso Ceremonia di Apertura di e Weganan Panamericano LIMA 2019
Diabierna anochi den e Estadio Nacional di Peru, e fiesta deportivo di e continente America a keda oficialmente inaugura cu e di 18 edicion di e Weganan Panamericano celebra na e ciudad di Lima, Peru. Presente por a mira e Prome mandatario di Peru, Martin Vizcarra como tambe presidente Thomas Bach di Comite Olimpico Internacional y presidente Nevin Illic di Panam Sports.
A habri e ceremonia unda a hisa e bandera y a toka e himno di e pais anfitrion, Peru. Despues a sigui cu diferente show tipico di e historia impresionante di e pais, un show colorido, hopi bunita hinka den otro cu un coreografia di baile simplemente spectacular.
A sigui cu e desfile di tur e paisnan participando na e Weganan Panamericano LIMA 2019 cu e pais di Argentina como e prome nan pa marcha y drenta e stadion nacional. E delegacion di Aruba cu nos abanderado, e medayista di Oro di e Weganan CAC Barranquilla 2018, e atleta di Vela, Mack van den Eerenbeemt a marcha como pais number tres. E delegacion di Aruba a bisti un outfit deportivo cu e colornan tradicional simbolisando e colornan di nos bandera. Mas cu claro manera tradicion y bou grito y aplauso, e pais anfitrion Peru a drenta como e ultimonan den e stadion cu delegacion enorme.
A hisa e bandera di Panam Sports y Comite Olimpico Internacional pa despues scucha e discurso di dignitarionan di e Comision Organisador, Panam Sports y di e pais Peru cu presidente Viscarra habriendo oficial e Weganan Panamericano LIMA 2019.
Por ultimo legendario Cecilia Tahit di volleyball haya e honor pa cende e pebetero cu e antorcha. Mester bisa cu e recorido di antorcha na Peru a inicia na e historico y mundialmente famoso Machu Picchu unda a recore un total di 23 ciudad den Peru durante 23 dia pa un total di 5,500 kilometer prome esaki a yega e stadion nacional di Peru na Lima pa e Ceremonia di Apertura. A clausura e anochi cu e presentacion di e cantante Puertoriqueño Luis Fonsi. Mas di 400 miyon hende rond mundo a mira e ceremonia di apertura.
Di 25 di juli pa 11 di augustus un total di 6.680 atleta di henter e continente America lo competi den 493 evento deportivo den 39 diferente deporte na e Weganan Panamericano LIMA 2019.


text:
Un celebracion di cumpleaños a termina den drama pa Micheline, kende a bira victima di un maltrato serio na Savaneta. Tabata diaranzon dia 20 di mei 2020 cu e victima Micheline a acudi na un fiesta na Savaneta pa celebra cumpleaños di su propio amiga Brigitte. Un cas a wordo gehuur pa asina tene e celebracion aki. Micheline mes a prepara snacks pa asina hiba fiesta sin nunca por a imagina cu e anochi lo termina den un drama pa su persona.
Manera tur fiesta, e celebracion a cuminza cu bon ambiente. Den un grupo di mas o menos 10 hende na e cas gehuur cu picina, durante varios ora nan a diverti nan mes y hasta haci wega. Na final di anochi e cos a converti den un drama.
Segun e victima, na un dado momento el’a indica cu e kier bay su cas. E no kier keda mas na e cas na Savaneta. Esaki no a cay den bon tera serca su amiga Brigitte. Na prome instante el’a cuminza discuti cu su mes amiga, pero despues e mama a cay aden. Un otro amiga cu tambe ta na e cas a ranke na su brasa y hinke den otro kamber. Den e otro kamber di e cas e discucion a keda esacala, ora cu e agresor Rosa Maxwell, mama di su amiga, diripiente na forma incomprendibel a subi riba Micheline y cuminza atake, golpi’e y basha su persona cu mokete den cara.
Net despues di e agrecion unda ya sanger a cuminza spart den e kamber, e amiga Brigitte a pidi su mama pa laga Micheline bay y asina Micheline por a core bay pafo pa yama su famianan na telefon. E victima Micheline a keda seriamente maltrata na su cara, na su curpa unda te hasta a corta su lip, wowo blousa como tambe cara.
Na prome instante e grupo na e cas tabata alega cu Micheline mes lo a cana cay. Sinembargo ora analisa tur e golpinan na su curpa, ta dificil pa kere cu por ta trata di un caida.
Micheline sinembargo ta corda tur cos y asina pues el’a entrega denuncia na polis contra mama di su amiga, Sra. Rosa Maxwell como agresor.
Micheline a keda hospitalisa pa dos dia. Loke mas ta duel Micheline ta cu na ningun momento su amiga of e mama a mustra un arepentimento.
Ningun arepentimento y a empeora e asunto via facebook:
E victima a dicidi pa manda nan un potret pa su “amiga” con el’a keda despues di e maltrato, y pa su sorpresa, enbes cu Brigitte mustra arepentimento, el’a haci peor: el’a post e potretnan aki riba facebook unda a habri e porta pa tur hende cuminza insulta e victima y lansa difamacion den su contra.
E victima a conta Solo di Pueblo: “Tabatin wega di shots, pero tur testigonan sa cu ami no a hunga e wega ey di shots” “Brigitte tabata mi amiga, hopi cercano y nos a comparti hopi cosnan, sali. E no a yamami ni pidimi sorry, bisami cu su mama a haci dimas, e no a haci esey, nan a sigui fiesta manera nada a pasa, nan a post contra mi y yamami pa mal mama riba dje. Bo no por a accepta bo culpa y bo a bay difamami”, Micheline bao yoramento tabata conta redaccio di Solo di Pueblo.
Te hasta tin prueba cu despues cu e incidente a tuma lugar, nan a sigui fiesta y celebra, manera nada no a pasa. Loke mas ta wordo tuma na malo ta e hecho cu bo propio amiga ta post cos malo riba facebook y laga hende papia malo.
“Mi kier husticia, y tur hende cu haya maltrato, no keda keto”, victima Micheline a termina bisando.
Ministerio Publico ta na altura:
Solo di Pueblo a tuma contacto cu Ministerio Publico dialuna mainta. Un rato despues Ministerio Publico a informa SOLO DI PUEBLO cu nan ta na altura di e caso di maltrato aki y cu e caso aki tin tur atencion di fiscal. Normalmente despues cu un denuncia wordo haci, Polis ta investiga y ta traha su eind proces verbaal a base di cual fiscal ta tuma su decision. Den e fase aki e ta un cuestion di Polis ainda.
Mirando e gravedad di maltrato, no ta descarta e posibilidad cu e agresor lo mester asumi responsabilidad di su actonan.
Laga esaki ta un refleccion pa tur hende: Bo sa ken ta bo amiga? Micheline a haya un tremendo sorpresa di su propio amiga.


text:
Sur Afrika
E Republika di Sur Afrika ta un pais situá den e punto mas sur di e kontinente di Afrika, ku un kosta di 2,798 kilometer kuadrado riba e oceanonan atlantiko i indiko. Na e parti nort ta keda Namibia, Botswana i Zimbabwe; na e
parti ost Mozambique i Swaziland; anto Lesotho ku ta un pais independiente kompletamente sorrondoná dor di e teritorio Sur-Afrikano.
E pais ta conoci por su biodiversidad y pa e grandi variedad di culturanan, idiomanan y religionan. E Constitushon ta reconoci 11 idiomanan oficial. Dos di esnan idiomanan ta di origen oropeo: Afrikaans, un lenga cu ta origina principalmente di e hulandes y cu ta papiá pa e mayoria di e blanco y mestiso sur-africano, y o ingles, cu ta e lenga mas papiá na bida publico oficial y comercial, mas ta apenas e di cuatro idioma domestico mas papiá.


text:
kanla
lo kanla goi ko'a cu rango filozu'o catlu gi'e gusni zgana gi'ebabo benji filo besna fulo gusni nirna .i pluja kanla cu terpla fe pano lo drata tadji .ije pisoxa lo danlu jutsi cu ponse lo pluja kanla
kanla klesi[binxo | stika lo krasi]
fendi ko'a lo pano klesi .ije ganzu ri lo re girzu no'u lo pamei kanla .e lo so'imei kanla noi ke'a cu vasru so'i lo pamei kanla fi'o selcpana lo punli sefta .i lo pamei kanla cu kevna fi'o trixe lo gusni ke ganse rango ku fi'o crane lo lenjo
pamei kanla[binxo | stika lo krasi]
kevna kanla[binxo | stika lo krasi]
lo kevna kanla cu traji lo kamsampu .i lo danlu no'i ke'a cu ponse le go'i cu kakne lonu dy. kanji facki lodu'u ce'u cu terbe'i gusni jgana .i lo kevna kanla cu nalponse lo lenjo
jarki je condi kevna kanla[binxo | stika lo krasi]
lo terbe'i gusni jgana ke facki kakne cu zenba fi'o tadji lopu'u jdika lo kevna crane nilganra .e lo kenva nilcno
bolci lenjo kanla[binxo | stika lo krasi]
lo jgana tcila selstati cu zenba fi'o tadji lodu'u pilno lo bolci lenjo fi'o stuzi lo kevna crane


text:
E aña aki Arubaanse Voetbal Bond (AVB) lo reconoce un persona hopi conoci den e mundo di futbol. Ta trata di Juan Rasmijn, miho conoci como Juju, naci na Aruba dia 28 di Augustus 1967. Juju Rasmijn ta bin di Santa Cruz. Su mayornan ta Jan y Flora Rasmijn y Juju a lanta cu mas rumannan den cas, kendenan tambe a hunga bala pa hopi tempo. Su rumannan conoci ta Kees Rasmijn y Maikel Rasmijn.
Juju Rasmijn a cuminsa hunga bala desde su edad di mucha di 9 aña tempo cu Titichi Croes d.f.m. tabata dirigente di SV Estrella. Juju Rasmijn a cuminsa su carera den e ekipo di Estrella lifida, den cual el a milita den e divisionnan aspirant, junioren y mayor. Despues di esaki el a bay hunga pa SV Sportboys pa algun aña. Na 1981 el a forma parti di e seleccion hubenil di Aruba cu a hunga weganan pa mira cua isla lo forma seleccion di Antias. Pero na 1984 despues cu dirigentenan di SV Estrella a mira e potencial den Juju Rasmijn, nan a acerca su persona pa e regresa cas y el a milita den e oncena oraño.
Den e mes un aña aki A.V.B. a scoge Juju Rasmijn como e “Hungado di Aña”. E aña aki tambe tabata e prome aña cu el a hunga su prome play-off cu Estrella. Durante su temporada den SV Estrella Juju Rasmijn a participa den mas cu 15 play-off y tabata un di esunnan cu a hunga mas wega di play-off. Den tur play-off el a score 9 biaha. Den SV Estrella Juju Rasmijn tabata un di e hungadonan cu mas exito ya cu e club aki el a 8 titulo campeon di Aruba. E añanan cu nan a titula campeon ta 1985, 1988, 1989, 1990, 1992, 1996, 1998, 1999 y 2 biaha sub campeon na 1987 y 1995/1996.
Na 1985 Juju Rasmijn a hunga den e ultimo Copa Antiano cu un club di Aruba a participa den e torneo aki. Desde aña 1985 te cu aña 2000 Juju Rasmijn a forma parti di e seleccion Nacional di Aruba y a participa den diferente wega internacional den region di Caribe, representando su dushi isla Aruba. Juju Rasmijn a hunga mas cu 20 wega p’e seleccion Nacional di Aruba.
Na 1990 contra e team di Jong Aruba, Juju Rasmijn a bira, a pesar cu e ta hunga den defensa, e prome hungado cu a score 5 gol den un wega di play-off. Te cu e fecha di awe, e record aki ta den su posesion. Na 1995 a eligi Juju Rasmijn como e hungado di aña 1995 Li-Prof como defensa di SV Estrella. Na aña 2006 Juju Rasmijn na e edad di 40 aña a cera un bunita carera den futbol, despues cu el a hunga 20 aña e deporte futbol. Riba tereno Juju Rasmijn tabata un conoci como un hungado ehemplar y uno cu semper a duna lo maximo.
E aña aki, ta dedica e campeonato di futbol Division di Honor 2017-18 na su persona, como un reconocimento pa su aporte y dedicacion na nos deporte rey, Futbol!